Илҳом Мўминжонов: “Мақсадимиз ҳар бир ўйинда ижобий натижа қайд этиш” | "NAVBAHOR" FUTBOL JAMOASINING RASMIY WEB SAHIFASI\nИлҳом Мўминжонов: “Мақсадимиз ҳар бир ўйинда ижобий натижа қайд этиш”\nМатбуот анжуманининг иккинчи қисмида “Навбаҳор” бош мураббийи Илҳом Мўминжонов журналистларнинг саволларига жавоб берди: - Бугунги ўйин бизни жуда ҳурсанд қилди. Чунки биринчи давранинг дастлабки қисмини ишончли ўтказиб, юқори ўринлар учун курашгандик. Лекин, хатоларимиз оқибатида пастки поғоналарга тушиб қолгандик. Давра сўнггидаги хато ва камчиликларни такрорламаслик мақсадида машғулотларда тинимсиз равишда ишламоқдамиз. Ижобий натижалар орқали мухлисларимизни хурсанд қилиш ниятидамиз. Иккинчи давранинг “Обод”га қарши ўйинимиз ҳам қийин бўлганди. “Қўқон-1912” жамоаси ҳам бугун “Обод”ни қийинчилик билан мағлуб этди. Бугунги натижаларга эътибор қаратсак кичик ҳисоблар кузатилганига гувоҳ бўламиз. Биргина “Пахтакор” йирик ҳисобда “Нефтчи”дан устун келди. Бу чемпионатимизни муросасиз руҳда ўтаётганлигидан дарак бермоқда. Яъни очколарни тўплаш осон бўлмаяпти ва рақобат ҳам анча кучли. Мақсадимиз ҳар бир ўйинда ижобий натижа учун интилиб, юқори ўринларга кўтарилишдан иборат. Бугунги ўйин учун футболчиларимизга раҳмат айтаман. Улар ўз имкониятлари даражасида тўп суришди. Ушбу ғалабамизни ўйингоҳда жамоамизни қўллаб-қувватлаган мухлисларимизга бағишлаймиз.\nИшқибозларимизни ҳар доим жамоани шу тарзда қўллаб-қувватлашларини истайман. Мазмунли ўйинларимиз орқали мухлисларни ўйингоҳга қайтаришга ҳаракат қиламиз. Ғалаба қозонганимизда, дуранг ёки мағлубият қайд этилганда ҳам бирга бўлиб бизга далда бўлишса янада чиройли ўйинлар намойиш этиб, юқори чўққилар сари интилишда давом этамиз. Ишқибозларимизга қўллаётганликлари учун миннатдорчилик билдираман.


Исроил Бош вазири Ариэл Шарон президент Моше Катсавдан парламентни тарқатиб юборишни сўради.\nКатсавга кўра¸ Шароннинг бундай таклифига парламентнинг айни холатда ўз вазифасини бажара олмаëтгани сабабдир.\nКатсав шунингдек¸ 2006 йилга белгиналанган сайловларни муддатидан олдин ўтказиш борасида маслаҳатлашишини айтди.\nИсроил радиоси Шарон 1973 йили ташкил этилишига ëрдам берган Ликуд партиясидан чиққанлигини хабар қилди.\nПарламент раиси Рювен Ривлин янги сайловлар баҳорга белгиланганини маълум қилди:\n"Энг яхши вақт бу март. Аммо 8 мартдан олдин ҳам ва 28 мартдан кейин ҳам эмас. Биз янги хукумат¸ янгича ўйлайдиганлар ва сиëсий харитамизни тузадиган одамларни танлаш учун янги сайловлар ўтказмоқчимиз"¸ - деди парламент раиси.\nИсроил ҳукуматидаги муаммолар Ариэл Шароннинг яҳудийлар ва ҳарбийларини Ғазо секторини тарк этиши ҳақида қарор қабул қилганидан сўнг бошланган эди.


Европа космик агентлиги янги йил учун рекорд даражадаги катта бюджетни тасдиқлади - Darakchi\nДУНЁ 02.12.2019, 08:56\nТеглар: бюджет, Европа\nЕвропа космик агентлиги (ЕКА) Кенгаши Севилядаги конференцияда келаси беш йил учун 14,4 миллиард эвро миқдоридаги бюджетни тасдиқлади. Бу ҳақда ЕКА матбуот хизмати маълумотига асосланиб хабар қилинмоқда.\nЕКАга аъзо 22 мамлакат вакиллари космик тадқиқотлар учун сарф-харажатларни кўпайтиришга келишиб олдилар.\nХусусан, келишилган бюджет қуйидаги лойиҳаларни амалга оширишга йўналтирилади:\nGateway станциясини ой орбитасида қуриш (АҚШ NASA аэрокосмик агентлиги билан қўшма лойиҳа).\nГравитацион тўлқинларни ўрганиш учун LISA космик кемасини ишлаб чиқиш (лойиҳа NASA билан ҳамликда ҳам амалга оширилмоқда).\nSpaceкор Rider бошқариладиган космик кемасини ривожлантириш.\nAthena қора туйнукларини ўрганиш учун орбитал рентгенография расадхонасини қуриш.\n2020 йил учун Ўзбекистон Республикасининг Давлат бюджети тўғрисидаги Қонун Президент томонидан имзоланди.Унга мувофиқ, якка тартибдаги тадбиркорлар учун жисмоний шахслардан олинадиган даромад солиғининг қатъий белгиланган сўммалари...\nЎзбекистон марказлашган бюджет сиёсатидан босқичма-босқич воз кечмоқчи\nАйни кунларда Олий Мажлис Қонунчилик палатасида “2020 йил учун Ўзбекистон Республикасининг Давлат бюджети тўғрисида”ги қонун лойиҳаси қизғин муҳокама қилинмоқда, дея хабар бермоқда Қонунчилик паласи ахборот...\nЎзбекистон давлат бюджетининг даромадлари 2018 йилга нисбатан 1,5 бараварга ошди\nЎзбекистон ҳукумати Олий Мажлиси палатасига «Фаол инвестиция ва ижтимоий ривожланиш йили» давлат дастурининг бажарилиши тўғрисида ҳисобот тақдим этди, дея хабар берилмоқда regnum.ru'га таяниб.Ҳисоботга кўра, 2019...


Темур тиғи етмаган жойни. Қалам билан олди Алишер!\nИнсоннинг буюклиги нимада? Бу саволга хар ким турлича жавоб бериши мумкин. Кимдир буюкликни ибратли умр мисолида кўрса яна кимдир, ўша инсон томонидан қолдирилган илмий меросда, бошқалар эса эзгу ва хайрли ишларида кўради.\nБобокалонимиз Мир Алишер Навоий сиймосида ушбу хислатларни барчаси мужассам бўлганлигини кўриш мумкин. Ғазал мулкининг султони яшаб ўтган умри давомида қолдирган улкан мерос асрлар давомида авлдоларга наъмуна бўлиб келмоқда. Форс ва туркий тилда ижод қилиб сўз саънатидан моҳирона фойдаланиб битган ғазаллари, байтлари-ю такрорланмас мисралари ҳали-ҳамон навоийшунос олимлар томонидан ўрганилмоқда.\nА.Навоийни лирикасига эътибор берар эканмиз унинг Хисрав Деҳлавий ва Абдурахмон Жомий каби машхур шарқ лирик шоирларининг, Хоразмий, Сайфи Сароий, Атоий, Саккокий ва Лутфий каби ўзбек дунёвий адабиёти намоёндаларининг энг яхши адабий традицияларни давом эттирганлигини ва ривожлантирганлигини кўришимиз мумкин. У халқ поэтик ижодиётининг ғоявий-бадиий бойликлардан унумли фойдаланди. Бадиий адабиётнинг хаётга, жамият эҳтиёжларига ҳизмат қилиш учун курашган Навоий лирик поезиянинг тематикаси, ғоявий мотивлари ва образлари системасини бойитди, такомиллаштирди. У жуда катта ва бой лирик хазина яратиб қолдирди.\nАлишер Навоий ўзидан бой шеърий, насрий ва илмий мерос қолдирган бўлиб, бу мероснинг хажми, “Лисон ут-тайр” достонида шоирнинг ўзи таъкидлашича, 100 минг байтдан иборат. Бу бой мерос билан Алишер Навоий ўзбек адабиётини жаҳон юксаклигига кўтарди ва ўзбек адабий тилига асос солди. Ўзбек адабиётида лирик жанрлар ва достончиликнинг энг юқори тараққиёти Алишер Навоий номи билан боғлиқдир.\nБу йил шоирнинг 577 йиллиги кенг нишонланмоқда. Бугун юртимизнинг турли гўшаларида буюк адибнинг таваллудига бағишлаб тадбирлар, навоийхонлик кечалари бўлиб ўтмоқда.\nШу жумладан бизнинг институтимизда ҳам Алишер Навоий таваллуд топган кунни байрам сифатида нишонлаш яхши анъанага айланган. 2018 йил 8 феврал санасида “Авлодлар қалбида мангу барҳаёт” деб номланган маънавий-маърифий тадбир бўлиб ўтди. Унда профессор-ўқитувчилар ва фаол талабалар иштирок этишди. Адибнинг нодир насрий меросидан намуналар келтирилди.\nОзиқ-овқат махсулотлар технологияси факультети\nМаънавият-маърифат ишлари бўйича декан муовини\n39-14 гуруҳ сардори


«Ўзбектелеком» АК бош директори ўзгарди\n29.10.2018 10:24 0 823\nНазиржон Ҳасанов «Ўзбектелеком» АК бош директори вазифасини вақтинча бажарувчи этиб тайинланди. Бу ҳақда «Xabar.uz» манбаси хабар берди.\nНазиржон Ҳасанов Набижанович шу кунга қадар «Ўзбектелеком» АКнинг Давлат органлари билан ўзаро муносабатлар бўйича директори лавозимида ишлаб келаётган эди.\nЭслатиб ўтамиз, 2018 йил 8 август куни «Ўзбектелеком» АК раҳбариятида қатор лавозимга тайинлашлар амалга оширилган ва компания раҳбари этиб Шуҳрат Қодиров тайинланганди.\n2018 йилнинг февраль ойидан августига қадар бош директор лавозимида ишлаган Фарҳод Розиев эса компаниянинг тижорат директори вазифасига ўтказилганди.\nНазиржон Ҳасанов 1970 йилда туғилган. Миллати ўзбек.\nМаълумоти олий: 2002 йилда Тошкент электротехника алоқа институтининг Телекоммуникациялар факультетини битирган (сиртқи). 2012 йилда Ўзбекистон Республикаси Президенти ҳузуридаги Давлат ва жамият қурилиши академияси қошидаги Олий Бизнес Мактабини тамомлаган (сиртқи).\nМеҳнат фаолиятини 1991 йилда «Андижон Телеком» филиалида электромеханик лавозимидан бошлаган.\n1991-2005 йилларда «Андижон Телеком» филиалида муҳандис бўлиб ишлаган.\n2005 йилдан 2008 йилгача «Ўзбектелеком» АК директори биринчи ўринбосари лавозимида ишлаган.\n2008 йилдан 2014 йилгача «Ўзбектелеком» АК бош директорининг ўринбосари лавозимида фаолият юритган.\n2015 йилдан 2017 йилгача «Ўзбектелеком» АК техник директори лавозимида ишлаган.\n2017 йилда «Ўзбектелеком» АК «Бош коммутация маркази» филиали директори лавозимида ишлаган.\n2018 йил май ойидан бошлаб — «Ўзбектелеком» АК Давлат органлари билан ўзаро алоқалар бўйича директори лавозимида фаолият юритиб келган.\nЎзбектелеком Назиржон Ҳасанов


Амр ибн Авф розияллоҳу анҳудан ривоят қилинади:\n«Набий соллаллоҳу алайҳи васаллам бир куни Билол ибн Ҳорисга: «Билиб қўй, эй Билол!» дедилар. «Нимани билишим керак, эй Аллоҳнинг Расули?» деди. У зот шундай дедилар: «Билиб қўй, ким мендан кейин менинг амалдан қолган суннатларимдан бирини тирилтирса, унга ўша суннатга амал қилганларнинг ажрича ажр, амал қилувчиларнинг ажрларидан бирор нарса камайтирилмаган ҳолда берилади. Ким Аллоҳни ва Унинг Расулини рози қилмайдиган залолат – бидъатни пайдо қилса, унга ўша бидъатга амал қилганларнинг гуноҳларича гуноҳ бўлади. Бу эса (ўша бидъатга амал қилган) одамларнинг гуноҳларидан бирор нарсани камайтирмайди».\nТермизий ва Ибн Можа ривоят қилишган.\n1. Расулуллоҳ соллаллоҳу алайҳи васалламнинг амалдан қолган суннатларини қайта тирилтиришга тарғиб.\n2. Амалдан қолган суннатни қайта тирилтирган одамга унга амал қилганларнинг савобларича савоб доимий ёзилиб туради.\n3. Ўша тирилтирилган суннатга амал қилган одам ажридан бирор нарса камайтирилмай амалига яраша савоб олаверади.\n4. Кимки бирор залолат-бидъатни пайдо қилса, унга амал қилганларнинг гуноҳича гуноҳ доимий ёзилиб туради.\n5. Ўша пайдо қилинган залолат-бидъатга амал қилганлар ҳам гуноҳкор бўлишади.\nАбу Айюб розияллоҳу анҳудан ривоят қилинади: «Рас..


Шуҳратпарастлик, такаббурлик | www.ziyouz.uz\nБош саҳифа ҲикматномаТафаккур гулшаниШуҳратпарастлик, такаббурлик\nШуҳратпарастлик энг кучли хоҳишдир. Мени бу хоҳишдан халос этгин, қолганларидан эса ўзим қутуламан.\nШуҳратпарастлик одамларнинг энг табиий хусусиятидир, лекин айни пайтда одамларни табиийликдан маҳрум этувчи ҳам шу шуҳратпарастликдир.\nҲеч қачон, ҳеч бир шароитда ўзингга манманлик ва такаббурликни ихтиёр этма.\nТакаббурлик — жонсиз бир мато: Ювса калта, қилмагин хато.\nКўкка парвоз қилмоқчи бўлган одам кечки сояга ўхшаб, бир соат ичидаёқ узайиб, ўз эгасидан ҳам катталашиб кетади; гўё хиралашган сари чўзилаётганга ўхшайдида, бир дақиқадан сўнг қарасанг — йўқ.\nКишига ақл қанча етишмаса, унда шунча такаббурлик бор.\nКим ўзини ҳурмат қилолмаса — у бахтсиз, аммо ким ўзидан ортиқча мамнун бўлиб кетса, у тентак.\nЎзига бино қўйиш ва ман-манлик бахтсизликдир, у кишини аҳмоқ қилиб қўяди.\nАҳмоқлик ва такаббурлик оғаини.\nШуҳратпарастликка берилиш азалдан доноларпи беақл қилиб келган.\nАгар шуҳратнарастлик кимнидир бахтга етказган бўлса, ҳойнаҳой ўша одам тентак бўлса керак.\nШуҳратпарастлик буюкликдан кўра кўпроқ ожизлик белгисидир.\nШуҳратпараст ўзи билан ўзи шу қадар бандки, унинг кўнглига зиғирча ҳам бегона нарса сиғмайди.\nЎзидан бошқани билмайдиганлар мислсиз фазилатлар ахтарадилар.\nЭски мўйна шамолдан ҳурпаяди, беақл калла эса — такаббурликдан.\nДоимо димоғдор юриш ўртаҳолликнинг ниқоби, холос.\nҒўдайиш — гавданинг шундай бир сирли хусусиятики, шу билан ақлнинг камлиги пардаланади.\nНуқсошт бор, айниқса руҳий нуқсонли кишилар доимо ўзлари ҳақида юқори фикрда бўладилар. Гўё сахий табиат кимни бошида ақлдан қисган бўлса, ўша камчиликни тўлдириш учун манманликни қўшимча чора сифатида юбораетгандай.\nИззатталаблик — бу ақлнинг кемтиклигидир.\nБаъзи кишиларнинг улуғворлиги димоғдорлик, қатъийлиги раҳмсизлик, ақл-фаросати фирибгарлик билан аралашиб кетади.\nИззатталаблик пасткаш юракни ҳалол юракка қараганда тезроқ аланга олдиради: хашак ғарами ёки капа саройдан кўра тезроқ ёниб тугайди.\nАҳмоқ одам ҳатто амалидан — министрми ёки бош мирзоликдан тушса ҳам ўзининг бутун кибру ҳавоси ва бемаъни такаббурлигини ташламайди.\nШуҳратиараст одам ўзи ҳақида яхши гапириб ҳам, ёмон гапириб ҳам ҳузурланади; камтар одам эса ўзини сира гапирмай қўя қолади.\nШуҳратпараст одам ҳамиша пасткаш бўлади.\nШуҳратнарастлик бизнинг дилимизда ва ўзимизга қарши ҳаракат қилувчи даҳшатли кучдир.\nШуҳратпарастлик бизни ақл бовар қилмас даражада хоҳишимизга қарши ҳаракат қилишга мажбур этади.\nШуҳратпарастлик ўзимиз лойиқ бўлмаган шон-шуҳратга бевақт эга бўлишга уринишдан бошқа нарса эмас.\nДоно одам ўзи қилган ишнинг яхшилигига ишониш учунгина эътироф этишларини истайди; шуҳратпараст эса мақтов талаб этади.\nМақтов ҳар қанча ортиқча бўлган тақдирда ҳам мақталувчида ҳар қандай мақтовлардан ўзининг юқори туриши ва ўз фазилатлари билангина мақтов чиларнинг оғзини очиб қўйгани ҳақида бош қотириб кўришдек устунлик бор.\nСаёз ва бўш одам ўзининг йўқ фазилатлари ҳақида яхши ган эшитса, шуҳратпарастлиги тутиб талтайиб кетади, мақтаниб, ўз иши ва ўз шахсига нисбатан зиғирдаккина танқидий қарай олиш лаёқатини ҳам йўқотиб қўяди.\nАҳмоқ одам — яна бунинг устига боши айланиб қолсами…\nЎзига бипо қўйган одам жамият кўксида қотиб қолган шишдир.\nТакаббурлик ўзига маҳлиё бўлиб ўзгаларга паст назар билан қарашдан келиб чиқади.\nМансабсиз одам қаршисида осмондан келиб, мансабдорлар қаршисида шармандаларча ерга эгилишимизнинг бирдан-бир сабаби такаббурлигимиздир.\nКўпчилик ичида ўзини калондимоғ тутиб кеккайган одам, агар у ҳурмат қилишларини истаётган бўлса, айни шу истагига зид натижага эришади.\nСохта ҳурмат ҳеч бир иш қилмай туриб манманликка берилишнинг жазосидир.\nҲамманинг эътиборига тушишга интилиш — ўша одамнинг ўзига зиён, чунки ҳеч бир нарса юракни кишиларга ёқаман, деб уринишдек барбод этмайди.\nШуҳратпарастлик киши бошига тушадиган оғир кулфат-ларнинг манбаи.\n…Кимники иззатталаблик алвастиси ром этган экан, уни бошқаришга энди ақлнинг кучи етмайди ва у тенгсиз куч, имлаган томонга қараб чопаверади…\nМечкай шуҳратпарастлик одамнинг онгини заифлаштиради ва у ўзига яқинлашиб келаётган хатарни сезмайди.\nШуҳратпараст кишилар донолар нафрати-ю, тентаклар ҳайратини уйғотиб, текинхўрлар сиғинадиган кимсага ва ўз эҳтиросларининг қулига айланадилар.\nИззатталаблик аралашган жойда самимиятга ўрин йўқ.\nМен ҳаддан ташқари иззат-талаблик билан шубҳа-гумонни доимо бирга кўрганман.\nБизнинг иззатталаблигимиз бошқаларга зарар етказмаслиги — жуда кам, тўғрироғи, снра учрамайдиган ҳодисадир.\nШуҳратпарастлик кишини маҳмадона қилиб қўяди.\nЎз фазилатларини ўзгалар ҳузурида осмонга кўтариш қанчалар кулгили бўлса, ҳолиликда уларга тан бериш шу қадар доноликдир.\nҲалол одам ҳамманинг иззатини қозонаман, дея елиб-югуриши шарт эмас: иззатнинг ўзи унинг ихтиёрисиз, ўз оёғи билан келсип.\n← Аввалги Аввалги Мақтовларга муносабат\nКейинги → Кейинги: Мақтанчоқлик


Ўзбек аëллари вазияти ëмон эмас\n24 ноябр 2020, Тошкент вақти: 22:55\nЎзбекисонда аëлларга берилган ижтимоий-иқтисодий ва сиëсий ҳақлар дунëнинг 76 давлатидагига қараганда яхшироқ деб топилди.\nЕр юзидаги 134 давлатдаги вазиятни ўрганиб чиққан Жаҳон иқтисодий форуми кузатувчилари¸ Ўзбекистонни 58-поғонага қўйиш орқали ўзларининг ана шундай хулосага келганларини баëн этдилар.\nЖаҳон иқтисодий форумининг Аëл ва эркак ўртасидаги тавофут индексида ҳам улоқ яна шимолий ўлкаларда кетди.\nФорум хулосаларига кўра¸ қарийб Шимолий муз океанида жойлашган Исландияда эркак ва аëл ҳақлари ўртасида деярли тавофут йўқ¸ бошқача айтганда бу юртда аëлми¸ эркакми¸ ҳамма тенг ҳақлидир.\nИсландиянинг совуқ шимолдаги яқин қўшнилари – Финляндия¸ Норвегия ва Швеция ҳам ундан қолишгани йўқ¸ бу учала давлат ҳам аëл ва эркак ўртасидаги иқтисодий-ижтимоий¸ сиëсий ва маърифий борадаги тавофутни қарийб йўқотган тўртликдан жой олди.\nЖаҳон иқтисодий форуми таҳлилчилари у ëки бу мамлакатдаги аëл ва эркак ўртасидаги тафовутни асосан тўрт мезонга кўра тадқиқ қиладилар.\nАëл ва эркакнинг айни иш учун оладиган маоши¸ аëлларнинг юқори малака талаб қилувчи иш пиллапояларидан кўтарилиш имкони иқтисодий фаоллик ва имконлар деб номланган биринчи муҳим жиҳат саналса¸ хотин-қизларнинг бошланғич ва юқори таълимдаги иштироки жинслар ўртасидаги тавофут даражасини белгиловчи иккинчи мезондир.\nХотин-қизларнинг давлат қарор берувчи идораларидаги иштироки ва уларнинг умр давомийлиги¸ Жаҳон иқтисодий форуми кузатувчилари тенглик вазиятини ўрганиш учун ўзларига восита қилган навбатдаги муҳим мезонлардир.\nАна шу мезонларга кўра¸ аëл ва эркак ўртасидаги тавофут индексини тузган кузатувчилар¸ Ўзбекистондаги вазиятни умумиятла ўртадан баландроқ¸ деб топишган ва Ўзбекистонни 134 давлат ичидан 58-ўринга қўйишган.\nҲисобот хулосасига кўра¸ Ўзбекистондаги хотин-қизлар ҳақ-ҳуқуқлари¸ нафақат Арманистон¸ Озарбайжон¸ Тожикистон¸ Украина каби собиқ иттифоқдошлари¸ балки Италия каби ғарбий Европа давлатларидагидан кўра яхшироқ¸ деб топилган.\n"Бизда ҳамма нарса ҳаммага нисбатан яхши¸ айниқса қўшниларимизникига қараганда"¸ дея киноя билан муносабат билдиради бундай хулосага хотин-қизлар ҳақ-ҳуқуқлари бўйича таниқли ўзбек таҳлилчиси Марфуа Тўхтахўжаева.\n"Халқаро ташкилотлар Ўзбекистондаги вазиятга оид ахборот олиш илинжида¸ ўзини ноҳукумат гуруҳи деб таништирган ташкилотларга мурожаат қилади. Бу гуруҳлар эса¸ хориждагиларга фақат Ўзбекистон ҳукумати истаган маълумотни беради"¸ дейди бундай истеҳзоли фикрига изоҳ бера туриб Марфуа Tўхтахўжаева.\n- Масалан¸ Ўзбекистонда хотин-қизлар учун парламентда алоҳида квота берилган. Ўзингиз биласиз¸ квота берса ҳам¸ депутатлар 100 фоиз аëллар бўлса ҳам¸бундай сиëсатчилар аëллар ҳуқуқларини ҳимоя қилмайди. Чунки улар яъни эркаклар ҳам¸ хотинлар ҳам битта одамнинг оғзига қараб ўтиришади.\nОзодлик: Умуман¸ Ўзбекистонда эркак ва аëл ўртасидаги тафовут¸ уларнинг эркак аëллигига қараб иқтисодий бўладими¸ ижтимоий бўладими¸ маърифий бўладими¸ кундалик ҳаëтда фарқни кўрасизми?\n- Албатта¸ бу ҳақда гапириш ҳам ортиқча! Асосан ишсизлар аëллар бўлса¸ собиқ СССР ҳудудида Ўзбекистонда ишсизлик ҳаммадан баланд. Чунки бизнинг аҳолимиз катта. Бу ҳолда қандай қилиб аëлларнинг аҳволи яхши бўлиши мумкин?\nОзодлик: Масалан¸ аëл киши бизнес билан шуғулланмоқчи бўлса¸ унга Ўзбекистонда эркакка қараганда енгиллик борми ëки аксинчами?\n- Худди шундай. Биласизми бизнес билан шуғулланаëтган аëллар қандайдир капитали бор хотинлар. Мана ҳозир микрокредитлар¸ кредитлар бераяпти¸ кредитний союз ташкил этилган. Унинг фоизи 50 фоиз бўлса¸ уни қандай қилиб тўлаш мумкин? Ким бундай қарзни олиши мумкин?\nОзодлик: Ўқиш масаласидачи? Қиз бола ва ўғил бола ўртасида ҳақ-ҳуқуқлар масаласида¸ ëндашувда фарқ қанақа?\n- Мана институтларда аëллар кўп. Бу шаҳар аҳолисидан. Қишлоқдаги қизларга институтга кириш учун қандайдир квота бериш керак совет давридай. Чунки бу қизларнинг оиласи уларнинг ўқишини тўлай олмайди. Бюджетга кирган тақдирда ҳам шаҳарда яшаш анча қийин бўлиб қолган. Шу туфайли институтларда қишлоқдан келган аëллар жуда кам.\nОзодлик: Бу проблемани¸ аëллар билан эркаклар ҳақ-ҳуқуқларидаги тафовутни сиз давлат сиëсати билан боғлаган бўлармидингиз ëки жамият зеҳнияти биланми?\n- Асосан жамиятнинг менталитети билан. Биргина мисол¸ қиз ëки ўғилдан бирининг ўқишига тўлаш керак бўлса¸ аксар оилаларда қиз болалар эмас ўғил болалар кўпроқ танланади. Қизларнинг ўртасида вақтли эрга бериш ҳам борку¸ оилали бўлиб қолгандан кейин ўқиш анча орқага кетадику¸ дейди Ўзбекистондаги хотин-қизлар вазиятига оид қатор тадқиқот ва китоблар муаллифи Марфуа Тўхтахўжаева.


Рэперларга пичоқбозликни ким қўйибди? Блогер ва журналистлар Тошкент марказидаги пичоқбозлик иштирокчиларига қарши - EFFECT.UZ\nРэперларга пичоқбозликни ким қўйибди? Блогер ва журналистлар Тошкент марказидаги пичоқбозлик иштирокчиларига қарши\n. 21:16 | 07.10.2020\nСентябрь ойи якунида Тошкент шаҳрининг Зарафшон кўчасида рэпперлар ўртасида ишкал бўлиб ўтган эди. Ижтимоий тармоқларда тарқалган видеода жуда ҳам аянчли ҳолатларни кўришимиз мумкин эди.\nМазкур видеотасвирни ўрганиш жараёнида қуйидагилар аниқланди, ҳолат 26 сентябрь куни соат 15.30 ларда Юнусобод туманидаги “Зарафшон” савдо-кўнгилочар маркази ёнида содир бўлган.\nЯқин ўртада хизмат олиб бораётган ички ишлар органлари ходимлари жанжални кўриб, зудлик билан ҳодиса жойига етиб борган, бироқ жанжал иштирокчилари ички ишлар органлари ходимларини кўриб қочиб кетишгани айтилади. Ҳозирда ҳолат юзасидан терговга қадар текширув ҳаракатлари олиб борилиб, жанжал иштирокчиларининг шахсига аниқлик киритилмоқда. Мазкур ҳолат Тошкент шаҳар ИИББ раҳбарияти томонидан назоратга олинган. Текширув якуни бўйича қўшимча маълумот берилади.\nЎзбекистонда ўз ўрнига эга бўлган блогер ва журналистлар айнан ушбу воқеа иштирокчилари ва шу воқеа атрофида содир бўлаётган айрим иллатларга қарши чиқиб, ўз муносабатларини танқидий кайфиятда билдиришди.\nЎзбекистон 13 та давлатга қалампир экспорт қилди


ИСЛОМДА КИБР ҲАҚИДА — Zamaxshariy.uz\nИСЛОМДА КИБР ҲАҚИДА\nМуқаддас динимиз таълимоти бандаларини камтар, хокисор ва тавозели бўлишга тарғиб қилади.“Тавозе” луғатда “камтар, хокисор, оддий, сипо, камсуқум, ювош” каби бир неча сўзлар билан изоҳланса-да, кўпроқ бу камтарликни, кибрнинг зиддини англатади. Камтарлик ва кибрнинг ҳам бошқа хулқлар каби икки тарафи мавжуд. Ортиқчаликка мойил бўладиган хулқ “такаббурлик” деб номланади. Ноқисликка мойил бўладиган хулқ “пасткашлик ва хорлик” деб аталади. Буларнинг ўртаси “тавозе” деб номланади. Тавозе – бу севимли хулқдир.\nPrevious Post:ЁШЛАР ТАРБИЯСИ БУГУНГИ КУНИМИЗНИНГ ДОЛЗАРБ ВАЗИФАСИДИР\nNext Post:ГУНОҲИ КАБИРАЛАРДАН БИРИ БУ ФОЛБИНЛИКДИР


Кундалик: Масофавий таълимда талабалар ҳаётидан бир кун - zarnews.uz\nКарантин сабаб Самарқанд иқтисодиёт ва сервис институтида 2020 йил 1 апрелдан бошлаб талабалар учун масофавий таълим асосида ўқиш ташкил қилинди.\nМана қарийб икки ой давомида онлайн равишда масофавий таълим платформаси Moodle LMS тизими асосида профессор-ўқитувчилар таълим бериб келмоқда.\nУшбу давр мобайнида ўқитувчилар иститутнинг дастурчи-муҳандислари ёрдамида электрон таълим платформасидан фойдаланишни ўрганишди. Фанларнинг электрон ўқув ресурслари таълим платформасига жойлаштириб борилди. Ҳар кун ўқитувчилар Moodle LMS тизими орқали ўзига бириктирилган фанларга кириб, ўқув ресурсларга янги маълумотларни, оралиқ, якуний назорат саволларни бириктириб, вебинарлар ўтказиб, талабалар томонидан бажарилган амалий вазифаларини текшириб, баҳолаб бормоқда.\nШунингдек, институт профессор-ўқитувчилари олий таълим муассасаларипрофессор-ўқитувчилари учун яратилган масофавий курсларда “Инглиз тили”, “Масофавий таълимни ташкил этиш технологиялари” курсларини ўтиб, малакаларини ошириб бормоқда.\nИнститутда таҳсил олаётган талабалардан мулоқотнинг янги шакли ҳақидаги таассуротлари ва ўзини яккалаш ҳаёт тарзида бўш вақтларини қандай тўлдираётганликлари ҳақида сўрадим.\nСожида Қобулова, сервис ва туризм факультети талабаси:\n- Биласизми, дастлаб мен масофавий ўқишга ўтиш зарурлигига шубҳа билан қараган эдим. Қандай қилиб эрталаб институтга бормасдан, уйда ўқиш мумкин? Аммо бир ҳафтадан кейин муаммолар камайиб, аста-секин ушбу тартибга ўтдим. Мен телефонда moodle mobil иловасини юклаб, тизимга кириб фанлардан берилган вазифаларни бажара бошладим. Аммо баъзи қийинчиликлар мавжуд, айрим ҳолларда фан мавзуларини тушунмайман. Лекин ўқитувчилар бизга маълумотларни иложи борича аниқроқ етказишга ҳаракат қилади. Агар талабалар учун бирон бир нарса тушунарсиз бўлса, улар Zoom, Skype ёки электрон почта орқали саволларимизга жавоб беришади.\nЯрослав Строев, иқтисодиёт факультети талабаси:\n- Ўзини яккалаш шароитида ҳам ўз ҳаётимни турли хил тадбирлар билан тўлдиришга ҳаракат қиляпман. Ўтган ойдан буён фанлардан бўладиган олимпиадаларга пухта тайёргарлик кўрдим. Шунинг учун ҳар куни фанлардан берилган амалий машғулотларни, тестларни имкон даражасида бажаришга киришдим. Қоида тариқасида эрталаб тахминан бир соат спорт билан шуғулланаман.\nОдатда кечқурунлари вақтимни дўстларим билан видеоконференция орқали мулоқот қилишга бағишлайман. Маслаҳатим, вақтингиз ва ҳаттоки, хоҳишингиз бўлмаган нарсага эътибор беринг.\nДангаса бўлманг, мавжуд вазиятни ўзингизнинг фойдангизга йўналтиришга ҳаракат қилинг!\nСардор Жўраев, банк-молия хизматлари факультети талабаси:\n- Бу янги тажриба бўлиб, унда иштирок этиш жуда қизиқ. Айрим кунлар Moodle LMS тизимига кириб, фанлардан мавзуларни ўзлаштиришни бошлашдан беш дақиқа олдин уйғонганимда кулгили ҳолатлар рўй беради, тизза билан зинадан пастга тушиб, тишларимни ювишга зўрға улгураман.\nЎқитувчилар билан Zoom дастури орқали дарсларни муҳокама қиламиз, баъзан орқа фонда ота-онамиз биз билан бирга маърузаларни тинглайди ва улар ҳам жуда қизиқиш билдиришади. Лекин институтда дўстлар қуршовида, аудиторияларда ўқитувчиларнинг бизга дарс ўтиши барибир бошқача.\nУйда бўш вақт бироз кўпроқ бўлганлиги учун мен тўхтамасликка ва ўз устимда ишлашга ҳаракат қиламан. Ота-онамга ҳам маънан, ҳам жисмонан ёрдам бериб, гулларни суғораман, экинларни экаман.\nСамарқанд иқтисодиёт ва сервис институт ўқитувчиси.


Эфесликлар Глава 1\nХудонинг иродаси билан Исо Масиҳнинг ҳаворийси бўлган мен — Павлусдан Исо Масиҳга содиқ бўлган Эфес шаҳридаги Худонинг азизларига салом!\nРаббимиз Исо Масиҳнинг Отаси Худога ҳамду санолар бўлсин. У самодаги барча руҳий баракаларни Масиҳ орқали бизларга берди.\nМасиҳга тегишли бўлишимиз учун Худо бизни дунё яратилишидан олдин танлади. Энди биз Худонинг олдида муқаддас ва бенуқсон, бир–биримизга меҳр боғлаган инсонлар бўла оламиз.\nХудо бизни Исо Масиҳ орқали Ўзига фарзанд қилиб олишни азалданоқ қарор қилган эди. Худонинг хоҳиш–иродаси шу бўлиб, бундан У ҳузур–ҳаловат топди.\nХудо Ўзининг суюкли Ўғли орқали бизга буюк иноят кўрсатгани учун Унга ҳамду санолар бўлсин.\nМасиҳнинг тўкилган қони орқали Худо бизни кечириб, гуноҳларимиздан озод қилди. Шундай қилиб, Худо бизнинг ҳаётимизни тўлдирган инояти қанчалик бой эканлигини кўрсатди. У бизга донолигу ақл–идрок ато этди.\nЎз иродасининг сирини маълум қилди. Бу иродаси Исо Масиҳ орқали бажо бўлишини Худо олдиндан режалаштирган эди ва бундан У ҳузур–ҳаловат топди.\nХудо бу режасини Ўзи белгилаган вақтда тўла амалга ошириб, еру осмондаги бор мавжудотни Масиҳнинг ҳокимияти остига бирлаштиради.\nБиз Масиҳ орқали Худонинг халқи бўлдик. Бу Худонинг азалдан белгилаган режаси бўйича амалга ошди. Ахир, Худо ҳар бир нарсани Ўз хоҳиш–иродаси бўйича амалга оширади.\nШундай экан, биз ҳаммамиз — Масиҳга умид боғлаганлар Худога шон–шуҳрат келтириш учун яшашимиз лозим.\nСизлар ҳақиқат каломи, яъни нажот келтирган Хушхабарни эшитган эдингиз. Шу туфайли Масиҳга имон келтирган эдингиз. Худо ваъда қилган Муқаддас Руҳини сизларга бериб, Ўзига тегишли эканлигингизни тасдиқлади.\nМуқаддас Руҳ биз келажакда оладиган қут–баракаларга кафил сифатида берилди. Ҳа, вақти келиб, Худо Ўзига тегишли бўлганларни бутунлай озод қилади. Шуларнинг ҳаммаси Худога шон–шуҳрат келтиради.\nРаббимиз Исога бўлган имонингиз ва Худонинг азиз халқига бўлган меҳр–муҳаббатингиз ҳақида эшитганимдан бери,\nсизлар учун ибодат қилганимда, тинмай Худога шукурлар айтаман.\nРаббимиз Исо Масиҳнинг Худоси, улуғ Отамиз, Ўзини таниб–билишингиз учун Муқаддас Руҳ орқали сизга донолик ва ақл–идрок ато қилсин.\nХудо сизларнинг қалбингизни нурга тўлдирсин, токи Худо сизларни даъват қилиб, сизларга қандай умид берганлигини, Худонинг халқи У учун нақадар бой мулк эканлигини тушуниб олинглар.\nХудонинг биз — имонлиларга кўрсатган тенги йўқ қудрати нақадар буюклигини ҳам билиб олинг. Мана шу буюк қудрати билан\nХудо Масиҳни ўликдан тирилтирди ва самода Уни Ўзининг ўнг томонига ўтирғизди.\nИсони Худо у дунёю бу дунёдаги ҳар бир ҳокимият ва ҳукмронлик, ҳар қандай куч ва салтанат, ҳар бир мавжудотдан устун қилди.\nБутун борлиқни Исонинг оёқлари остига тобе қилди. Уни бутун борлиқдан юқори қўйиб, имонлилар жамоатига бош қилди.\nИмонлилар жамоати Масиҳнинг танасидир. Борлиқни ҳар жиҳатдан бутун қиладиган Масиҳ жамоатни баркамол қилади.


ЎзА - Солиқ борасидаги янгиликлардан хабардормисиз?\n25.07.2018 13:30 Чоп этиш версияси\nСолиқ борасидаги янгиликлардан хабардормисиз?\nҲар гал маош олганда унинг чўғига қараб, қанча иш ҳақи ёзилганини чамалаб, шундан қанчаси солиқларга ҳисобланганини аниқлашга қизиқадиганлар учун энди барчаси осонлашди. Нега дейсизми? Чунки сиз жисмоний шахс сифатида 2019 йилнинг январидан бошлаб, бир шкалада солиқ тўлайсиз.\nЭнди жисмоний шахслар 12 фоиз ставка даромад солиғи тўлайди.\nБунинг аввалгисидан фарқи нимада? Бу жараённи тушунтиришга ҳаракат қилиб кўрамиз. Айни пайтда жисмоний шахслардан олинадиган даромад солиғи прогрессив тарзда яъни даромадингиз ошгани сари солиқ миқдори ҳам ўсиб борадиган тарзда ҳисобланади. Бундан кўпчиликнинг хабари бор, албатта.\nОддий ҳисоб-китоб қиладиган бўлсак, энг кам иш ҳақининг ўн баробари 1 миллион 843 мингдан ошиши керак. Ундан бирданига 22,5 фоиз солиқ олинмайди. Балки, бу жараён бир неча босқичларда бажарилади. Энг аввал, ундан энг кам иш ҳақи – 184 минг 300 сўм олиб ташланади. Беш баробаридан иккинчи шкалада ундан қолган қисмидан учинчи ва тўртинчи шкалалар бўйича солиқ ушланади.\nВой-бу, шунча бошоғриқ нега керак? Уни соддароқ йўли йўқми десангиз, йўқ, деб бемалол жавоб бериш мумкин. Эътибор қилманг, ахир, бу ҳисоб-китобларни сизга оғири тушмайди, бунинг учун ҳар бир ташкилотнинг ҳисобчилари ишлайди, холос. Сиз фақат улар минг бир усулда, машаққат билан ҳисоблаган иш ҳақингизни оласиз.\nЭнг юқори солиқ ставкаси 22,5 фоиз деганимизга, йўғ-э, хомаки ҳисоблаб кўрганимизда камида 30,5 фоиз миқдорида солиқ тўлаётган бўлардик, деганлар эътиборига айтишимиз мумкинки, бу шубҳангиз ўринли. Ваҳоланки, ҳозирги пайтда фуқароларнинг ҳисобланган иш ҳақидан бюджетдан ташқари Пенсия жамғармасига 8 фоиз суғурта бадаллари ушлаб қолинмоқда.\n2019 йил январь, нима ўзгаради?\nХўп, энди янги фармон билан бу тизимда нима ўзгарди ёки эски ҳолича қолди? Бу борада сизга бир қатор яхши янгиликлар бор. Энг аввало, келгуси йилдан бошлаб, юқоридаги барча шкалалар орқали даромад солиғини ҳисоблаш тартиби бекор бўлади. Барча фуқаролар учун даромад солиғининг ягона солиқ ставкасини 12 фоиз миқдори жорий этилади.\nМутахассисларнинг маълум қилишича, дунё тараққиётининг ҳозирги босқичида аҳоли кенг қатламлари даромадларининг 40 фоизгачаси солиқлар орқали давлатнинг ихтиёрига ўтмоқда. Мамлакатлар ялпи ички маҳсулоти ва миллий даромадида солиқлар салмоғи ортиб, унинг даражаси ўртача 18 фоиздан 30-50фоиз гача етиб борди.\nАна шундай вақтда Ўзбекистонда жисмоний шахсларнинг даромадидан олинадиган солиқ ставкаси миқдори 12 фоизга туширилди.\nЭнди энг кам иш ҳақи оладиганлар ютқазадиган бўлибди-ку, дея шошганлар эътиборига яна бир маълумотни келтириб ўтамиз. Агар сиз авваллари 920 минг олган бўлсангиз, бунинг учун 7,5 фоиз солиқ тўлаганман десангиз, қаттиқ янглишган бўласиз. Ахир, бунинг устига пенсия жамғармаси учун яна 8 фоиз, жами 15,5 фоиз солиқ тўлаётган эдингиз. Янги йилдан эса 12 фоиз тўлайсиз, тамом.\nЯна бир гап. Айрим тоифадаги фуқароларнинг энг кам ойлик иш ҳақининг 4 баравари миқдоридаги даромадларини солиқ солишдан озод қилишнинг амалдаги тартиби сақлаб қолинди. Ўзбекистон Қаҳрамони, уруш қатнашчиси, ёлғиз она, 1,2 гуруҳ ногирони ва ногирон фарзанд парваришлаётган оналар шулар сирасидандир.\nЙигирма мингдан тўрт минг сўм тўлайсиз\nЭнди солиқлар борасидаги янгиликларни юридик шахслар мисолида таҳлил қилиб кўрамиз. Мутахассисларнинг сўзларига кўра, уларни солиққа тортишнинг икки тури мавжуд. Бири соддалаштирилган усулда солиқ тўловчилар бўлса, иккинчиси умумбелгиланган солиқларни тўловчилар. Мазкур тоифадаги тўловчилар ўртасида солиқ юки борасида номутаносиблик мавжуд эди. Бу нима дегани? Соддалаштирилган солиқ тизимида ягона солиқ тўлови қўлланилади ва у ўз номи билан ягона.\nБундай солиқни ким тўлайди? Микрофирмалар ва кичик корхоналар жумласига ходимларининг сони бўйича қонун ҳужжатларида белгиланган мезонга мос келадиган юридик шахслар киради. Бунда ходимларнинг сони ҳисобот йили учун ходимларнинг ўртача йиллик сонидан келиб чиққан ҳолда аниқланиши белгиланган. Энг камида 5 киши, энг кўп 200 нафаргача ишчиси бўлган кичик корхона ундан фойдаланади. Агар шундан ортиқ бўлса, у умумбелгиланган солиқларни, яъни фойда, қўшилган қиймат, мол-мулк, ер ва сув ресурсларидан фойдаланганлик учун солиқларни тўловчиси ҳисобланади.\nШу ўринда қўшилган қиймат солиғи (ҚҚС) ҳақида қисқача тўхталадиган бўлсак, кейинги йилларда унинг ҳисобидан бюджет даромадларининг 30 фоизидан кўпроғини ташкил топмоқда. Бу солиқ бизнинг мамлакатимизда 1992 йилнинг 1 январидан жорий этилган бўлса-да хорижда ўтган асрнинг 50-йиллариданоқ маълум бўлган. Ижтимоий-иқтисодий моҳиятига кўра, ҚҚС реализация қилинган маҳсулотлар (бажарилган ишлар, кўрсатилган хизматлар) қиймати билан ишлаб чиқариш ва муомала харажатларининг таркибига киритилган моддий харажатларнинг қиймати ўртасидаги фарқ сифатида аниқланади. Бу солиқ ёрдамида барча маҳсулот айланмаси эмас, балки қийматнинг ўсган қисми солиққа тортилади. Қўшилган қиймат дейилганда, корхона ишчи-ходимларига тўланадиган меҳнат ҳақи (ажратма тариқасида ҳисобланган суммалар билан биргаликда) ва ялпи фойданинг йиғиндиси тушунилади.\nОддий тилда тушунтирадиган бўлсак, сиз сартарош бўлиб, тирноқларни бўяб, соч кесиб хизмат ҳақига 20 минг сўм олдингиз. Унинг 20 фоизини яъни 20 минг сўмдан 4 минг сўмни қўшилган қиймат солиғи сифатида тўлашингиз шарт. Бу қандай ҳисобланади. Ахир, кун кунга ўхшамайди, мижозлар кўпайса, 200 минг акси бўлса, 100 минг сўм олиш мумкин. Аслида бу ўхшатишимиз нотўғри эканини айтиб, сизларга тушунарли бўлиши учун сартарошни мисол қилиб келтирдим. Ваҳоланки, қўшимча қиймат солиғи йирик солиқ тўловчилардан ундирилади. Улар кимлар? Ўзбекнефтгаз МХК, Ўзбекистон ҳаво йўллари, Ўзбекистон темир йўллари “Ўздонмаҳсулот”, “Пахтасаноат” каби катта имконият ва қудратга эга бундай солиқ тўловчилар юртимиздаги юридик шахсларнинг бор-йўғи 2 фоизини ташкил этади. Келгусида эса ана шундай корхоналар сонини кўпайтириш вазифаси турибди. Шу боис ҳам солиқ солишнинг соддалаштирилган ва умумбелгиланган тизими бўйича солиқ тўловчилар ўртасидаги солиқ юки даражасидаги номутаносибликларни бартараф этиш жараёни бошланди. Бу қандай амалга оширилади?\nЙиллик тушуми 1 миллиард сўмдан ошган\nЭнди йил якунлари бўйича йиллик обороти (тушуми) 1 миллиард сўмдан ошган ёки йил давомида белгиланган чегаравий миқдорга етган корхоналар умумбелгиланган солиқларни тўлашга ўтказилади. Бунда йиллик тушумнинг 1миллиард сўм этиб белгиланган чегаравий миқдори 3 йилда камида бир марта қайта кўриб чиқилади. Айни вақтдаги ҳисоб-китобларга кўра, юртимизда 15 мингтадан кўпроқ ана шундай имкониятга эга корхоналар мавжуд экан.\nСолиқ юкининг бундай белгиланиши йирик корхоналарни кичик-кичик корхоналарга бўлинишига, даромадини яширишга олиб келмайдими, деган савол кўнглингиздан ўтган бўлса, бу ҳам тўғри. Бироқ, бундай ҳолатларнинг олдини олиш учун Солиқ кодексидаги солиқ назорати ишга тушади. Унда солиқ идоралари солиқ тўловчиларни ўз фаолиятига доир ҳисоботларни аниқлигини таъминлаш учун ана шу ҳисоботга ташқи манбалардан олинган маълумотларни солиштирган ҳолда камерал назоратни амалга оширади.\nАгарда юридик шахснинг товар айланмаси бир миллиардга етмаса, у нима қилади? Солиқлардан озод бўладими? Йўқ албатта, бундай корхоналар оборотдан (товар айланма) тўрт фоизлик солиқ тўлаш тизимига ўтади. Масалан, юз миллионга маҳсулот сотса, унинг тўрт фоизи, яъни 4 миллион сўмни даромад бюджетига тўлайди. Шунингдек, 2019 йилда ушбу солиққа қўшимча равишда тўлаш учун ер, сув, мол-мулк солиқлари жорий этилади. Бундан ташқари айрим тадбиркорлар учун акциз солиғи ҳам мавжуд бўлиб, вино-ароқ, заргарлик буюмлари, ёғ, тамаки, автомобиль ишлаб чиқарувчилар уни ҳам тўлайди.\nАгар суриштириб келинса, бундай тартибнинг жорий этилиши кўп жиҳатдан фойдали. Масалан, солиқ миқдори даромадга қараб эмас, қатъий белгилаб қўйиладиган бўлса, даромад миқдори ошганидан кейин тадбиркорлик фаолиятидан тушадиган фойданинг арзимас бир қисмига айланади. Даромад ошаверади, солиқ ҳажми эса ўзгармайди. Ахир бир йилда 2-3 миллион сўм даромад топган шахс билан 200-300 миллион сўм фойда олган одамнинг бир хил миқдорда солиқ тўлаши, адолатдан эмасда. Бундан ташқари даромади ортаётган шахсларнинг солиқ тўлови ўзгармаслигидан давлат бюджети зиён кўради.\nЭнди ишчилар сони яширилмайди\nЯна бир гап. Кўпгина тадбиркорлар ёлланма ишчиларни яшириб, уларнинг фаолиятини ҳужжатлаштирмай келганига гувоҳ бўлганмиз. Нега бекитарди? Чунки, тадбиркор ҳар бир иш ўрни учун 15 фоиз ягона ижтимоий тўлов тўлаш керак эди. Мисол учун, ишчининг қулига бир миллион сўм маош бериш учун корхона иш ҳақи учун 1 миллион 552 минг сўм ҳисоблаши ва унинг 552 минг сўмини солиқларга тўлаши керак эди. Шунинг учун ҳеч қандай ҳужжатсиз ишлатиб, конвертда пул бериш тадбиркорлар учун фойдалироқ эди.\nЭнди нима ўзгаради? Келгуси йилдан эътиборан ишчиларнинг ўртача йиллик сони эмас, корхонанинг товар айланмасига қараб солиқ белгиланади. Шунингдек, аввал кичик тадбиркорлик субъектлари 15 фоиз, умумбелгиланганлар 25 фоиз солиқ тўлаган бўлса, янги йилдан бошлаб, ҳамма бир меъёрда 12 фоиз солиқ тўлайди. Унга кўра, корхона ишчига бир миллион сўм бериш учун 240 минг сўм солиқ тўлайди. 552 минг ва 240 минг. Бу қарийб икки ярим баробар фарқ.\nФоизлардаги фарқнинг нақадар йириклиги аниқ ҳисоб-китобда янада яққолроқ намоён бўлади. Агар йирик заводда 100та ишчи ишлаб, бир ярим миллион сўм маош олаётган бўлса, ушбу сумманинг 25 фоизи ўттиз етти миллион беш юз минг сўм бўлади. Агар у 12 фоиз бўлса-чи? 18 миллион бўлади. Бу йирик солиқ тўловчига ҳам, кичик тадбиркорга ҳам енгиллик демакдир. Бу эса келгусида ўз иш ўрнига эга бўлганлар сони ортишига хизмат қилади. Бундай енгиллик тадбиркорга ҳам, аҳолига ҳам қолаверса юртимизга ҳам ҳар жиҳатдан фойда келтириши шубҳасиз.\nЭнди тадбиркор нимага эътибор қаратиши керак. У ҳам бўлса, ўз бизнесини бошлашдан олдин бизнес -режа тузаётганда у қайси турдаги солиқ тўловчи бўлишини билиб олиши керак: йиллик тушуми 1 миллиард сўмдан ошадими ёки йўқ.\nМақсадли жамғармаларга мажбурий ажратмалар бекор қилинди\nЮртимиз солиқ тизимида мавжуд бўлган битта солиқ тури бор эдики, у халқаро экспертларнинг, олимлар ва иқтисодий таҳлилчиларнинг эътирозига сабаб бўлиб келаётган эди. Бу мақсадли жамғармаларга мажбурий ажратмалар бўлиб, унинг фоизи 3,2ни ташкил этарди. Булар – йўл жамғармаси, пенсия жамғармаси, мактабгача таълим ва соғлиқни сақлашни молиялаштириш учун олиб қолинарди. Албатта, солиқнинг бу тури фақат йирик солиқ тўловчиларнинг товар айланмасидан олиб қолинарди. Бу эса уларга оғир солиқ юк ҳисобланарди.\nМухтасар айтганда, халқимиз қонун устуворлигини ва унинг олдидаги мажбуриятини ҳис қиладиган халқ. Албатта, дунёда солиқларни тўлашни истамайдиган, бор билганингни қил, нима қилсанг қил, мен тўламайман, дейдиган миллатлар ҳам йўқ эмас. Минг бор шукрки, бизда ундай одатлар йўқ. Унутмайлик, ҳар бирмиз тўлаётган солиқ улуши билан давлатимизни бойитишга ўз ҳиссамизни қўшаётирмиз.


GM Uzbekistan компаниясидан тақдим этилаётган автомобилларни муддатли тўловга харид қилиш акцияси ниҳоясига етаётганини маълум қиламиз.\nШошилинг: Сизда фоизсиз муддатли тўловга автомобиль харид қилиш имконияти фақат 14 июнга қадар мавжуд.\nЭслатиб ўтамиз, бугунги кунга қадар компания харидорларга Tracker Premier AT автомобилини 2 йил муддатли тўловга 16 миллион сўм чегирма билан харид қилиш, шунингдек Lacetti 3-позиция автомобилини фоизсиз 1 йил муддатда харид қилишни таклиф этмоқда.\nКомпания харидорларга автомобил хариди жараёнида қўшимча қулайликлар яратишда давом этади!\nЁқимли харид тилаймиз!


Энг муҳим 13та лойиҳа\nЖанубий Қозоғистон вилоятида 2017 йилнинг ўн бир ойида индустриявий-инновациявий тараққиёт дастури доирасида қиймати 9,4 млрд. тенгени ташкил этадиган 13та лойиҳа амалга оширилди. Таъкидлаб айтганда, “Рахат Шимкент” МЧБ вафли ишлаб чиқариш лойиҳасини жорий этди.\nУнинг қиймати 850 млн. тенге. Корхона йилига 1700 тонна маҳсулот ишлаб чиқаради. Жанубий Кореянинг замонавий технологиялари қўлланилган заводда 28 янги иш ўрини очилди. Ўтрор туманида эса “Азияагро” МЧБнинг маккажўхорини қайта ишлаш заводи фаолият юритмоқда. Йилига 5 минг тонна маккажўхорини қайта ишлаш қувватига эга лойиҳанинг қиймати 619 млн. тенге. Корхона паррандачилик фермаларини омихта ем билан таъминлаш мақсадида маккажўхорини ўзи етиштириб, қайта ишлайди. Бу ерда 16 киши иш билан таъминланган.\nСўзоқ туманининг индустриявий минтақасида амалга оширилган лойиҳалардан бири – “Сирли Сўзоқ” МЧБ полимер қолдиқларини қайта ишлаш ва паст босимли қувурлар ишлаб чиқариш заводи. Қиймати 222,9 млн. тенгелик лойиҳанинг йиллик қуввати минг тонна. Маҳсулотини уран ишлаб чиқарувчи саноат корхоналарига етказиб берган заводда 31 киши меҳнат қилади.\nБундан ташқари, Шимкент шаҳрида 4 минг комплект жиҳоз ишлаб чиқаришга қодир “Раҳмонкулов А. П.” ХК, “Белла жиҳози” ХК фабрикаси. Қиймати 506 млн. тенгелик лойиҳанинг 300 млн. тенгесини тадбиркор “Бизнеснинг йўл харитаси-2020” дастури доирасида олган. “Белла жиҳози” бренди билан ишлаб чиқариладиган корхонада замонавий технологиялар қўлланилади. Бу ерда 50 киши муқим иш билан таъминланган.\nҚазиғурт туманида “Отырабат-Құрылыс” МЧБнинг газо-бетон блоки ишлаб чиқариш заводи ўз ишини бошлади. Тумандаги индустриявий минтақада амалга оширилаётган лойиҳа йилига 12 минг квадрат метр газо-бетон блок ишлаб чиқаради. Қиймати 120 млн. тенгелик саноат корхонасида 12 фуқарога иш ўрини очилган. Шу билан бир қаторда, “Корпорация Сити Строй” МЧБнинг йилига 750 минг тонна асфальт ишлаб чиқаришга қодир заводи очилди. Лойиҳанинг қиймати 280 млн. тенгени ташкил этади.\nЎрдабоши туманида “Бөрте Милка” компаниясининг сут маҳсулотларини қайта ишлаш заводи ишга туширилди. Қиймати 900 млн. тенгени ташкил қиладиган лойиҳанинг йиллик қуввати 4320 тонна.\nЎтган йили амалга оширилган лойиҳалардан бири – “Тассай” индустриявий минтақасида жойлашган “Бумпром” МЧБнинг рубероид, гипсокартон ва цемент қопини ишлаб чиқариш корхонаси. Лойиҳанинг умумий қиймати 100 млн. тенгени ташкил қилади. У йилига 4 минг тонна маҳсулот ишлаб чиқара олади. 2017 йили иш бошлаган “Дезфумекс” МЧБ бетон ишлаб чиқариш заводининг умумий қиймати 150 млн. тенге. Шунингдек, “Химфарм” ҲЖ қаттиқ дори ишлаб чиқариш қолиплар корхонасини ишга туширди. Лойиҳанинг умумий қиймати 4 266 млн. тенге бўлса, завод йилига 200 миллион дона хапдори ишлаб чиқаришга қодир.\nСариоғоч туманида очилган “База-Service” МЧБ консерва цехини ўз ичига олган сабзавот ва мева омбори умумий қиймати 500 млн. тенгени ташкил этади. Лойиҳа қуввати йилига 40 минг банка.\nШимкент шаҳрида “Компания Р.Э.Т” МЧБнинг сопол ғишт чиқарадиган заводи иш бошлади. Йилига 20 миллион дона ғишт чиқарадиган заводнинг лойиҳавий қиймати 103 млн. тенге.\nЛойиҳанинг яна бири Ўтрор туманида амалга оширилди. “Ақмерген” МЧБдаги янги лойиҳани амалга ошириш учун маҳаллий жойда кўп ўсадиган қамишдан фойдаланилди. Мамлакатимизда тенгги йўқ лойиҳанинг қиймати 622,3 млн. тенге. Йилига 150 минг квадрат метр маҳсулот ишлаб чиқариш имкониятига эга цехда маҳаллий 30га яқин киши доимий иш билан таъминланди.\nВилоятда Қозоғистонни индустриявий-инновациявий ривожлантириш дастури доирасида 2015-2019 йилларда Тадбиркорликни қўллаб-қувватлаш харитаси бўйича қиймати 1,2 трлн. тенгелик 17,5 мингдан зиёд иш ўрнига эга 135та лойиҳани амалга ошириш режаланган.\nС. ШАРИФБОЕВА, 2018-01-08, 23:41 185


СПОРТ МАЛИКАЛАРИ ТАНЛОВИ\nНаманганда бадиий гимнастика бўйича “Олимпия умидлари” республика очиқ турнири бўлиб ўтди.\nЎзбекистон Республикаси давлат мустақиллигининг йигирма беш йиллигига бағишлаб ташкил этилган ушбу мусобақада Қорақалпоғистон Республикаси, вилоятлар ва Тошкент шаҳридан 160 нафарга яқин ёш спортчи иштирок этди.\nМусобақанинг тантанали очилиши маросимида Президентимиз раҳнамолигида мамлакатимизда хотин-қизлар, хусусан она ва бола саломатлигини муҳофаза қилиш бўйича кенг кўламли ишлар амалга оширилаётгани, шу жумладан бу борада спорт ва соғлом турмуш тарзи тамойилларидан самарали фойдаланиш, ўсиб келаётган қизларни жисмоний тарбия ва спортга жалб этишга катта эътибор қаратилаётгани таъкидланди.\n– Айниқса, кейинги йилларда ота-оналар ўртасида ўз қизларининг спортнинг нафис ва гўзал тури – бадиий гимнастика билан шуғулланишини хоҳловчилар тобора кўпайиб бормоқда, – дейди Наманган вилояти ҳокимининг ўринбосари, вилоят Хотин-қизлар қўмитаси раиси Ҳилола Юсупова. – 2005 йилда бадиий гимнастика билан шуғулланувчи ёшлар сони минг нафарга ҳам етмаган бўлса, бугунга келиб вилоятимизда олти минг нафардан зиёд қизлар спортнинг бу нафис тури билан мунтазам шуғулланмоқда. Бунда болалар спортни ривожлантириш дастури доирасида, айниқса қишлоқларда ҳам ўсиб келаётган ёш авлоднинг спорт билан шуғулланиши учун кенг имкониятлар яратилаётгани муҳим омил бўлиб хизмат қилмоқда.\nТурнирнинг спорт усталигига номзод қизлар ўртасидаги гуруҳ чиқишларида Бухоро вилоятининг “Нафис” жамоаси энг юқори натижани кўрсатди. Самарқандлик қизлар иккинчи ва Наманган вилояти терма жамоаси учинчи ўринни эгаллади.\nЕнг жажжи қатнашчилар ўртасидаги жамоавий машқларда Тошкент шаҳри вакиллари ғолиблик шоҳсупасининг энг юқори поғонасини эгаллади. Қашқадарёлик кичкинтойлар иккинчи ўринни банд этишган бўлса, наманганлик спортчилар учинчи ўринга сазовор бўлди.\nМусобақанинг ғолиб ва совриндорларига эсдалик совғалари топширилди.


Бош мақола, Демократия сабоқлари, Муҳаррир минбари | 07/09/2017 14:39- 10194 марта ўқилди\n07/10/2017 at 10:34-\nИсмат ака жуда тўғри айтгансиз Ислом Каримов вақтида Иқтисодни 7-8% йилига ўсганлиги ғирт ёлғондир. Агар ўсиш шундай бўлса, нима учун сўм қадирсизланиши 20 % дан юқори? Мамлакатда млнлаб одамлар ишсиз? Давлат амалдорлари ўз вазифасини бажаргани йўқ, қонунди бўзиб жиноий йўл билан бойиш билан машғулдир. Шу туфайли газ, электир энергия етказиб бериш бутунлай издан чиққан.\n07/10/2017 at 10:33-\nМен ўзим ҳар замонда таниш-билишларим ичида чет-элдаги мухожиротда яшаётганларга нисбатан ёв қарашни сезаман, баъзи бир калта фаҳим кишилар Ватан хоинлари дейишгача боради. Аслида ҳақиқий хоинлар ўз Халқини зуликдек суриб ётган порахўр, каррупцияга аралашган куч ишлатар тармоқларини вакиллари ва бошқа амалдорлардир. Дунёда энг ёмон каррупция ботқоғига ботган беш мамлакатдан бири Ўзбекистонни булиши ўта шармандаликдир. Мана шу текинхўр (паразит) Давлат тепасига чиқиб олган йиртқич каламушлар тайёр газни сотмайдими. Уларга қолса бутун мамлакатни ҳам сотиши ҳеч нарса эмас. Янги Президент агарда шу маънавиятдан асар ҳам йўқ, оломонпараст, чучқасифат эски мансабпарастлардан тўла қутилмаса, уни ўзини ҳам булар секинлик билан домига тортиб кетиши мумкин. Улардан тўла қутилмаса ҳеч қандай ўзгаришлар бўлмайди. Ш Миризёев ҳақиқий Ислоҳатларни хохласа биринчи навбата хориждаги ривожланган мамлакатларда ишлаётган Ватандошларимизни маъсулятли раҳбарликка тайинлаши керак. Шахсан мен ўзга кадирларни кўрмайапман.\n07/09/2017 at 21:59-\nСалом Исмат ака! Вактим йук, лекин хар замон сизнинг “Дунё узбеклари ” сайтингизни укиб тураман.\nИсмат ака хоинлардан нима кутиш мумкин.\nГАЗ сотади, ТИЛЛО сотади.\nБошка нарсага акл етмагандан кейин, нима хам сотиши мумкин?, Газ, – бу иктисоднинг юраги, Тилло – бу авлодларга колдириладиган мерос(запась).\nБу ватан хоинларининг куз тиккан нарсаси Шу 2 нарса.\nУлар ишлашни, акл билан ишлашни хохламайдилар! Худди отасидан мерос колгандай сотадилар! Офарин, Койил, Исмат ака. Сотувчиларга эса. Минг лаънат сизларга, Хали жавоб берасизлар!!!!!!!\n07/09/2017 at 20:03-\nЯшасин ишак яшасин ишак ишакни рухига хам сигин халкииим\n07/09/2017 at 18:42-\nБу макола 2015 йилда ёзилган экан. Хозир 2017 йил. Уша 2015 йилда табиий газдан оз микдорда булса хам етиб борган хонадонларни куп кисми тармокдан узилган, урнига пропан балон бериляпти. Так что, Исмат ака яна 2 йилдан сунг агар бу маколангизни яна чоп этсангиз, гап нима хакида кетаётганлигини билмай бошиимиз котади. Зукко укувчилар нима демокчи булганимни тушунган булсалар керак.\n07/09/2017 at 18:14-\nУрта осиёда энг бой давлат узбекистон. Лекин узбек киргизистонга, козогистонга, урусияга бориб мардикорлик килади. Ман хам эл катори урусиядаман, хуп майли бизку эркаклармиз, аёлларчи-аёллар бу ердаги узбек аёлларни куриб мунгсиз йиглайсан киши, факат узбек аёли хамма ерда хамма ишни киляпти, хаттоки айтишга ор киладиган жойларда хам бор уша бизнинг опа сингилларимиз. Буни эшитиб эшитмасликка олаётган, билиб билмасликка олаётган, куриб курмасликка олаётган давлатимизни бошкараетган амалдорларга ич-ичимдан ачинаман, нахотки кузини олдидаги кизи, келини, аёлига караб хулоса кила олмаса??? Миллат шаънини уйламаса, хирси йук чучкадай тутса узларини!!! Уз кургонида – касрида маишат килиб, ялло килсаю халки хамма давлатда мардикор булса!!! Ноумид шайтон дейдилар янги юртбошидан умидларимиз катта!!!\n07/09/2017 at 17:19-\nГаз масаласи бу бир огрикли симптом. Худди шундай свет, ишсизлик, хомаше сотиш; ижтимоий, таълим сиёсати, кушни давлатлар билан чегара ва бошка муаммолар ошиб тошиб ётибди. Яъни бутун Узбекистон бир канча касаллар билан касалланган вужуд. Симптомларни даволаган билан вужуд тузалиб колмайди. Бир симптомни тузатсак иккинчиси, иккигчисини тузатсак учинчиси ва х.к. Охирига боргунча аввалгилари яна бош кутаради. Буни бутунлай тузатиш учун совет давридан колган русларнинг ”паст халклар” учун ишлаб чикилган дунёкарашидан воз кечиб, янги дунекарашни олишимиз лозим. Оллох хам ‘хеч бир кавм узларини узгартирмагунча Оллох уларнинг ахволини узгартирмайди’ деган. Тарихга назар солайлик аждодларимиз хуннулар, буюк турклар, араблар, куктурклар, мугуллар кандай таркок хор кабилалар эдилар(хозирги узбекларда, туркистонликларда буларнинг барчасини кони бор) Улар бирлашиб буюк империялар ташкил этдилар. Русниям, Хитойниям, Европаниям авра-астарини агдариб ташлашди. Кейинчалик уларнинг орасига нифок солишди. Уларнинг хокимлари,беклари, амирлари,шахзодалари ички урушлар олиб бориб империяларни барбод килдилар. Россия узбеклардан куп азият чеккан. Буюк Олтин Урда узбек улуси дейиларди. Олтин Урда 250йил русларни кийратган, улар хатто уз тарих ларида татаро-монгольское иго деган алохида даврни яхши билишади. Амир Темур хам Москвани икки марта горат килган. Кейинчалик узбек заифлашиб урта осиёга келиб 3та узаро урушувчи хонлик ташкил килганда Россия босиб олди.1917й.да хокимиятга келган коммунистлар рус шовинизмини окпошшодан 10 баравар кучайтирди. Алифбоимиздан, динимиздан, зиёлиларимздан айиргани етмагандек, Туркистонни 5та майда давлатчаларга булиб ташлади-‘разделяй и властвуй’. Шу сиёсат халиям давом этяпти. Шуни билингларки русларнинг осие халклари ичида энг ёмон курганлари узбеклардир, чунки узбек уларни 250 йил тиз чуктирган. Энди асосий муаммо ечими Туркистон халклари майда сохта ‘истон’ларидан воз кечиб якка Буюк Туронга бирлашишлари лозим, узбек, козок, киргиз, тожик, туркманлар кадимдан ахил тотув яшаганлар. Чегара муаммолари, милатлараро жанжаллар Москва уйлаб топган ва амалга ошираётган ишлар. Агар минтака ягона Турон ёки Туркистонга бирлашса, кучли давлат вужудга келади. Бундан Москва хам, Пекин хам, Вашингтон хам, Брюссель хам куркади. Уз вактида хуннлар, араблар, турклар, мугуллар уларнинг аждодларини роса кийратганлар. Ана ушанда биз улардан улпон сифатида газ, электр, нефть ва хоказоларни олиб турмуш тарзимиз анча юкори булар эди. Бунинг учун энг аввало коммунистча фикрлашдан воз кечишимиз лозим.


«АвтоВАЗ» 2025-йилгача бўлган режаларини маълум қилди » Новости Узбекистана сегодня: nuz.uz\nНовости Узбекистана → Фан ва технология → «АвтоВАЗ» 2025-йилгача бўлган режаларини маълум қилди\n24-08-2016 11:14 0 705 Рейтинг1 Чоп этиш\nРоссиянинг «АвтоВАЗ» компанияси 2025-йилга келиб автомобиль бозорига 8та янги моделни чиқариш режасини эълон қилди.\nКомпаниянинг Москвада бўлиб ўтган Automechanika-2016 кўргазмасида иштирок этган раҳбари Николя Мор шундай баёнот берган, деб хабар қилмоқда «Автостат».2017-2019 йилларда «АвтоВАЗ» иккита янги моделни тақдим этади ва 4та моделининг дизайнини ўзгартиради.\nРоссиянинг етакчи автомобилсозлик компанияси 2020-2022 йилларда 3та янги моделини бозорга чиқариш билан бирга битта моделини рестайлинг қилади. 2023-2025 йилларда яна 3та янги модель тақдим этилиб, шунчаси янгиланади. «АвтоВАЗ», бугун 24-августда очилиши кутилаётган Москва автосалонида олтита концепт-карни намойиш этади. Улардан бири XCODE прототипи бўлиб, у Lada Xray хэтчбекининг йўлтанламас моделидир.\nЯнги кроссовер Lada XRay русумидан фарқли равишда барча ғилдираклари етакчи бўлади. Унинг кузови пастки қисми пластик ҳимоя қобиғига эга бўлади. Йўлтанламасга 1,8-литрли, 122 от кучига эга мотор билан жиҳозланади.


Тошкентда озиқ-овқат дўкони ёниб кетди - Халқ сўзи\n18:11 14 Январь 2022 Жамият\nЖорий йилнинг 14 январь куни соат 09:02 да Фавқулодда вазиятлар вазирлигига Олмазор тумани Қорақамиш-3 кўчасида жойлашган озиқ-овқат дўконида ёнғин содир бўлгани ҳақида хабар келиб тушди. Бу ҳақда Фавқулодда вазиятлар вазирлиги хабар берди.\nМаълумотларга кўра, соат 09:06 да 3 та ўт ўчириш-қутқарув гуруҳи воқеа жойига соат 09:06 да етиб келган, ёнғин соат 09:24 да ўчирилган.\nМаълум қилинишича, ёнғин оқибатида дўконнинг 80 квадрат метрга яқин майдони: томи, шифти ва ички қисми зарар кўрган. Ҳалок бўлганлар ва қурбонлар йўқ.\nҲозирда ёнғин сабаблари ва моддий зарар миқдори аниқланмоқда. Бундай нохуш ҳолатларнинг олдини олиш мақсадида Фавқулодда вазиятлар вазирлиги фуқаролардан ёнғин хавфсизлиги қоидаларига қатъий риоя қилишни сўрайди.


Beepul тўлов тизими орқали ҳисоб $2 ва ундан ортиқга тўлдирилганда Beeline абонентлари учун бонуслар » Ўзбекистон янгиликлари – Zamin.uz\n12-05-2016 | 13:01\nZAMIN.UZ / Технология / 12 Май 2016 года523\nBeeline “Бонус 50!” акцияси ҳақида эслатиб ўтади. Beepul тўлов тизими орқали $2 ва ундан ортиқ маблағга хисоб тўдирилганда Beeline абонентларига тармоқ ичида 50 дақиқа ва 50 SMS, шунингдек 50 Мб тақдим этилади.Beepul орқали тўловни амалга ошириш учун рўйҳатдан ўтиш ва қуйидагилар зарур:1. UZCARD Online банк картасининг SMS-ахборот хизматини ёқтириш лозим;2. Beeline Uzbekistan иловасига кириш; 3. Beeline Uzbekistan иловасини https://beeline.uz/uz/ сайтидан бепул юклаб олиш мумкин. Бунинг учун *1# (Android), *2# (iOS), *3# (Windows Phone) териб, жавоб тарзида келган SMS‘даги ҳавола орқали ўтиш лозим. Beeline Uzbekistan иловасидаги навигацион менюнинг чап тарафидаги Beepul тизимини танлаб рўйҳатдан ўтиш лозим.Бонус берилган кундан бошлаб 7 кун амал қилади. Бонусни *107# коди орқали текшириш мумкин. Бонуслар хисоби тўдирилган рақамга тақдим этилади. Акция 2016 йилнинг 31 декабр кунига амал қилади. Бонус Status Online тариф режалари абонентларига тақдим этилмайди. Бир кунда абонент беш маротабадан кўп бонусга эга бўла олмайди.


Ўзбекистон: Эски Тошкентнинг реконструкцияси унинг бутунлай йўқ бўлиб кетишига олиб келиши мумкин - Фарғона.Ру ахборот агентлиги\n15:45 msk, 6 Июль 2020\n09.04.2012 14:32 msk\nТошкент “эски шаҳар” фотосуратлари – “Фарғона.Ру” галереясида\nЎзбекистон президенти Ислом Каримов жорий йилнинг март ойи ўртасида Тошкентнинг “Эски шаҳарини” 2020 йилгача “реконструкция қилиш, ободонлаштириш ва ривожлантириш” тўғрисидаги қарорга имзо чекди. Тарихий даҳанинг реконструкция қилиниши ғояси ғоят ўринли, ҳар ҳолда нураб ҳароба ҳолига келиб қолган турар-жойларда яшаётган баъзи одамлар ўн йиллар давомида бошқа уйларга қачон кўчиришар экан дея кутиб ўтирибдилар. Аммо баъзилар реконструкция натижасида тарихий-маданий зонанинг эски иморатлари бузиб ташланишидан хавотир билдирдилар. Албатта, масжид-мадраса каби иморатлар бузилмай реставрация қилиниши мумкин, аммо Чор Россияси томонидан истило қилингунига қадар қурилган Тошкентнинг гувала-пахса уйларининг сақланиб қолиши ҳақида ишонч йўқ. Эски шаҳар қолдиқлари бутунлай йўқ бўлиб кетиши мумкин...\nРеконструкция олдин бўлган?\n“Эски” Тошкент реконструцияси, Ўзбекистон президентига кўра, “шаҳарсозликнинг замонавий тамойиллари ва меъёрлари асосида, йўл-транспор инфратузилмалари ҳолатини, турар-жой даҳаларини ичимлик суви, канализация, иссиқлик ва электр энергияси таъминотини ҳисобга олган ҳолда” амалга оширилиши лозим. Шунингдек, президентга кўра, “Ислом ва жаҳон тамаддунининг ривожланишига улкан ҳисса қўшган миллий меъморчиликнинг ўзига хослиги ва анъаналарини, тарихий ва меъморчилик ёдгорликларини асраб қолиш масалаларига эътибор қаратиш лозим”.\nҚайд этиш жоизик, “эски шаҳар”нинг баъзи маҳаллаларини бузиш 2006 йилда режалаштирилганди. Мисол учун, Тошкент шаҳар ҳокимлиги Шайхонтоҳур туманидаги Олмазор маҳалласи ҳудудини “JISONG KOREA INDUSTRIAL” Ўзбекистон-Корея қўшма корхонасига фойдаланиш учун тақдим этиб юборган. Ушбу даҳадаги турар-жой биноларини бузиш, эгаларига товон пули тўлаш ва бўшаган ерга бой-бадавлат одамлар учун янги бизнес-мажмуаси қуриш кўзда тутилган эди.\n2011 йилда бу ерда “реконструкция” баҳонасида Навойи кўчасидаги ярмарка, Геология музейи ҳамда бир неча турар-жой бинолари бузилди.\nСамарқанд дарвоза кўчаси бўйлаб жойлашган маҳаллаларда ҳам трамвай линиясини ётқизиш ва автойўлни кенгайтириш учун анча уйлар бузилди.\nУшбу реконструкциялар қандай қонунбузарликлар билан ўтказилгани ва қандай оқибатларга олиб келгани ҳақида батафсил ҳикоя қилиб ўтирмаймиз, бироқ “эски шаҳар”нинг маданий-тарихий майдони тобора қисқариб мозийга айланиб бораётгани, унинг ўрнига замонавий автомобил тўхтайдиган майдонлар, истироҳат боғлар ва кенг кўчалар бунёд бўлаётганини қайд этамиз, холос.\n“Гетто” кўринмаяпти, демак у йўқ\nРеконструкция давомида пахса ва гувала деворли уйлардан иборат кўпгина маҳаллаларни негадир яшил рангга бўялган баланд девор билан ўраб ташладилар. Кўринишидан, мутасаддилари учун бу деворнинг кўриниши миллий анъаналарга таяниб қурилган уйлар кўринишидан кўра кўркамроққа ўхшайди. Айтгандек, бу хулосага тошкентлик фотосуратчилар ва ўлкашунослар мутлақо қўшилмайдилар. Улар анъанавий маданий майдон ҳеч бўлмаса қисман сақланиб қолиши керак, деб ҳисоблаяптилар.\n“Европада бунақа уйларда яшайдиган одамларга қўшимча ҳақ тўлайдилар, ота-боболаридан қолган шундай уйларда яшаётганлари, анъанавий турмуш тарзини сақлаб қолаётганлари учун. Уйларига замонавий кўриниш бериш учун пластик дераза қўймай ва деворларига бетон чапламай, ёши бир ярим асрга тенг иморатларни асраб қолишлари учун”, - дейди тошкентлик фотосуратчилардан бири.\n“Эски шаҳар руҳи”\nТошкент ҳаритасига синчиклаб қарасангиз, инқилобгача қурилган иморатлари сақланиб қолган тахминан саккизта катта участкаларни ажратиш мумкин. Энг аввало бу Олмазор, Чақар, Самарқанд дарвоза, Кўкча ва Чорсу бозорининг ортида жойлашган Ҳасти Имом диний-меъморчилик мажмуаси даҳасидаги йирик маҳаллалардир.\nЭски шаҳардаги кўпгина уйлар юз эллик йилдан кўпроқ вақт олдин қурилган. Бу уйлар генерал Черняев 1865 йилда Тошкентни истило этишидан олдинроқ қурилган.\nЎшанда Тошкент узундан-узун пахса девор билан ўралганди. Ўрислар келгач уни бузиб ташладилар. Анҳорнинг ортида “русский город” бунёд бўлиб кенгая бошлади, унинг маркази айни пайтда ҳаммага маълум Сквер номини олган Константин майдони бўлиб қолди.\nШаҳарнинг “европейский” қисмида пишиқ ғиштдан янги уйлар ва бинолар қурила бошланди, анъаналарини сақлаб қолган “эски шаҳар”га эса ҳатто шўролар даврида ҳам тегилмади.\nБу уйларнинг кўпи ҳатто 1966 йил зилзиласига ҳам дош берди. Бу уларнинг нақадар мустаҳкамлигига далил бўлаяпти. Юз йил ўтиб икки шаҳар замонавий ва катта Тошкентга бирлашди.\nЎткинчилар ортидан девор орқасига ўтиб, зич жойлашган уйлар орасидаги кўчалар бўйлаб юрдим. Ўнг ва чап томонларда кимларнингдир ҳовлиси дарвозасига тақалган жин кўчалар кўринди.\nАсосий кўчалардаги йўллар кенг. Уй деворлари олдида эса машиналар уйларга урилиб кетмаслиги учун асфальтга газ баллонларини ярмидан кўмиб ўрнатиб қўйганлар.\nСовет иттифоқи давридан бу ерда рельслар ёрдимда ўрнатилган симёғочлар қолган. Бу маҳаллаларга электр 1950-йилларда, “хрушчев” даврида ўтказилган.\nБаҳор келиши билан ҳар йили маҳалла болалари варрак учиргани очиқликка чиқадилар.\nБу маҳаллаларда яшайдиган одамлар бир-бирларини жуда яхши танийдилар, байрам ва маросимларни ўтказгани тўпланиб турадилар. Бу ерда ёпинчик ўраган муслима аёлларнинг кўплигини кўрасиз, эркакларнинг аксарияти номозларини масжидларда адо этадилар.\nУйлардаги баланд қилиб ўрнатилган кичкина эшиклар эътиборимни ўзига тортди. Уларнинг баъзиларида қадимги нақшлар ўйилган экан. Аммо, агар булар эшик бўлса, “нега бунчалик баланд?” деган савол туғилади. Маҳаллий аҳолидан бу борада турлича жавоб олдим.\n“Мусулмон аёлларнинг кўчага чиқиши илгари тақиқланган, шунинг учун улар кўчага фақат шу эшикдан қараганлар”, - дейди тошкентликлардан бири.\nБошқалар эса бу оддий дераза, илгари ойна бўлмагани важидан тахта эшик қилиб қўйилган, деган фаразни илгари сурдилар Ширинлик сотиб ўтирган бобо эса буни қуйидагича изоҳлади: “Илгари бу кўчалардан аравалар сотиладиган молини олиб ўтган, ўша ердан бемалол ўтириб аравага баланд қилиб юкланган молини қўлга олиб кўриш мумкин бўлган”.\n“Эски шаҳар” аҳолиси ўзларининг “эски шаҳарлик” эканлигидан ғурурланадилар. “Ҳой, мен ҳақиқий тошкентликман”, ёки “мен эски шаҳарликман!” деган гапларни тез-тез эшитиш мумкин. Бу гап одатда вилоятлардан кўчиб келган “келгинди”лар олдида мақоми баланд эканини таъкидлаш учун айтилади.\n“Ававал бу ерда деҳқонлар яшашган. Шаҳардан ташқарида уларнинг ерлари бўлган, у ерда узум, олма, ўрик етиштиришган. Улар шаҳарга фақат қишда келиб яшаганлар. Совуқ тушганда улар телпак, кийим, пойафзал тикишган, меваларни қуритишган, бозорга олиб чиқиб сотишган. Бу кўчада олча кўп бўлган, шунинг учун ҳам уни Олча кўча дейишади”, - дея ҳикоя қилади қариялардан бири.\n“Эски шаҳарлик ўзбекларнинг Тошкентдаги бошқа даҳаларда яшайдиган ўзбекларджан нима фарқи бор?” деган саволимга шу ерда яшайдиган Ҳасан деган киши “эски шаҳарликларнинг феъли баттол, йигитлари тўполончироқ” дея жавоб берди.\nСуҳбат давомида Ҳасан ўзи ўтирган уй қурилганига икки юз йилдан ошди дея мақтанди. “Уйимиз анча эски, аммо таъмирлаб қўйганмиз. Уни боболаримиз қуришган”, - деди у ва бир пиёла чой ичгани уйга таклиф қилди.\nСуҳбатдошимнинг кўчмас мулки олти сотих ҳовлида жойлашган экан. Бу ерда бир нечта иморатлар жойлашган. “Ташқи уй – эркаклар учун меҳмонхона. Ичкарида оилам яшайди. Мусулмонларда бегона эркаклар ичкарига кирмайди, аммо аёллар кираверади”.\nҲасан менга уй қуришнинг ота-боболаридан қолган услуби ҳақида сўзлаб берди: “пойдевори пишган ғиштдан, устига тагсинч (арча ёғочидан) ётқизилади. Устига қўшсинч қилиб гувала терилади”, - дея ҳикоя қилади Ҳасан.\n“Қўшсинч орасида ҳаво қолади, кейин охирида сомон сувоқ қилинади. Шунақа қилиб қурилган уйга қишда ташқаридан совуқ кирмайди, ичкаридан иссиқ чиқиб кетмайди. Ёзда эса бунинг акси. Кейин, бунақа табиий қурилиш материалидан нам ўтмайди”.\nҲасан эски иморатларда бирорта мих ишлатилмагани, барча ёғоч материаллар бир-бирига зичлаб мустаҳкам ўрнатилганини айтиб берди. “Бу иморатлар жуда пишиқ. Ҳатто зилзилага ҳам дош берди”.\nТошкент “эски шаҳари” ўзига ҳос сиймосига, табиатига, муҳитига эга. Агар давлат томонидан режалаштирилган реконструкция ва ободончилик натижасида бу маҳаллалар йўқ бўлиб кетса, жуда ачинарли ҳолат юзага келади.\nАлександр Бенуа (Ўзбекистан, Тошкент)\nЭски шаҳар фотосуратлари – “Фарғона” галереясида


Учар отлар ёхуд Нур ўғли хусусида | Пўлкан шоир сулоласи\n← Алпомишнинг қайтиши\nTurkiy adabiyotning qadimiy qatlamlari. To’rtinchi qism →\nБундан 10 йил олдин 2003 йил март ойида ”Маърифат” газетасида ”Алпларнинг қаноти” сарлавҳали бир саҳифали катта мақолам босилган эди. Мақолада Қорабайирларимиз, уларнинг тарихи, уларга боғлиқ қизиқарли воқеалар ва бошқа отларга тегишли маълумотлар берилган эди.\nЎша йили ”Ўзбекистон адабиёти ва санъати” газетасида ”Довоннинг қанотли отлари” номли мақолам ҳам босилган эди. Бу мақолада Хитой босқинчилари қандай қилиб Довон давлатининг учқур отларини қўлга киритмоқчи бўлганлиги воқеалари келтирилади. Бир вақтлари отларга боғлиқ ўз тилимизда учрайдиган саман, чўбир, йўрға ва шунга ўхшаш сўзларни ҳам йиғган эдим ва уларнинг сони 78 дан ошгандан кейин йиғмай қўйган эдим.\nЁшлигимдан отларни яхши кўраман. Мана бу отнинг расмига қараб бир томондан кўнглим яйраб кетган бўлса, иккинчи томондан отларни соғинганимни қаттиқ ҳис қилдим. отлар ҳақида ёзган шеърларимни чавандоз дўстларим, от ишқибозлари ёддан айтиб юради. Мана бу шеърим ҳам отга, аниқроғи афсонавий Ғиркўкга бағишланди. Ўқиган от ишқибозларига ёқар деган умиддаман.\nЕрдан қудрат олган учқур саманим,\nҒиротлар авлоди қалбимда маним,\nҚанчалик соғиндим сени, билсайдинг,\nКелақол, соғинди ҳатто чаманим.\nҚалмоққа бормоқчи эмасман, майли,\nОтларнинг қадри йўқ замоннинг зайли,\nАммо мен, Ғиркўкжон, сени соғиндим,\nСевимли юртимнинг эртага сайли.\nҚозоқбой синчи ҳам кутади сени,\nУ машҳур байтардир, бор сирли эми,\nУрҳо кўпкарига борайлик бир дам,\nЮзлаб бедовларнинг туюлган думи.\nЮртда ҳамон машҳур қорабайирлар,\nНе бир аблақлар бор, ўта чайирлар,\nМен сени кутаман келақол, бедов,\nҲали ҳам яширин сендаги сирлар.\nАрабий отларнинг сен отасисан,\nДовон бедовининг аждоди, саман,\nФақат сендагина ҳийла имлар кўп,\nАлплар авлодиман аслида мен ҳам.\nНоминг нурга боғлиқ, нурнинг авлоди,\nГўркўксан, чиборим Алпомиш оти,\nТарихдан воз кечган ҳар бир кас манқурт,\nСен ёвқур Ғиркўгим, ўзбекнинг оти.\nКелақол, бедовим, майдон бор бугун,\nБиласан, замон тез, бу дунё уч кун,\nЎзбекнинг қалбида сўнмас ғурури,\nСен билан бўламиз яна бир бутун.\n1. Қозоқбой – дўстим.\n2. Байтар – ҳайвонларни даволовчи врач, ветеринар.\n3. Аблақ – ола була рангли от.\n4. Арабий отларнинг отаси – иборасида отларнинг ватани бизда бўлганига ишора, чунки энг қадимий араб эҳромларида отларнинг расми йўқ.\n5. Довоннинг бедовлари- бу Довон давлатида (Фарғона водийси, унинг пойтахти Эрши шаҳри бўлган) афсонавий учқур оқ отларига ишора.\n5. Гўркўк, (Ғиркўк сўзи шундан) деб ёзишимга асос, қадимий туркий сўз ”гўр”нинг асл маъноси нур. Нур сўзи бизга араб тилидан кириб келгандан кейин гўр сўзи муомаладан чиқа бошлаган.\n6. Гўрўғли, Ғиркўк ва гўр сўзи билан боғлиқ Хоразмдаги Гурлан, Ўзбекистоннинг турли жой номлари, Афғонистондаги Гўрируд сўзларидаги гўр сўзининг асл маъносида нур маъноси ётганлигига ишора. Шу ўринда Гўрўғли ҳам аслида Нурўғли маъносида келган. Халқимиз афсоналаридаги баъзи машҳур шахсларнинг илоҳий нурдан туғулишлари ҳам шундан ва бунга айнан Гўрўғлининг нурдан туғулиши ва унинг исми асосдир.\nThis entry was posted in Крилл алифбосида, Мақолалар. Bookmark the permalink.\n© 2020 - Пўлкан шоир сулоласи


"O‘zimni o‘rganishni istayman: psixologik testlar" китоби\nҲаётдан завқланиб, ҳар бир кундан қувониб яшашни билмаган кишилар учун дунё қоронғи бўлиб туюлаверади. Бундай одамлар тез хафа бўладилар. Аксинча, ҳар бир ўтаётган кунидан ҳузурланиб яшайдиганлар оламни бутунлай бошқача қабул қиладилар, уларни хафа қилиб кўринг-чи, йўқ, бари бир кўнгилларини ғаш қилиш қўлингиздан келмайди. Сиз ўзингиз-чи, қувониб, завққа тўлиб яшайсизми, бошқаларнинг қувончига шерик бўлиб, дилдан қувона оласизми? Умуман, ўзингизга, бошқаларга қандай муносабатдасиз? Ҳаётни тўлалигича қабул қиласизми? Ўз олдингизга қўйган мақсадларни амалга оширишга интиласизми?..\nМазкур китобда шу ва шу каби бир қанча саволларга тестларни ечиш орқали жавоб топасиз. Агар ўзингизда камчилик ва қусурларни топсангиз, руҳшунослар ишлаб чиққан турли психологик машқлар ва ўйинлар орқали уларни бартараф этишингиз мумкин.\nMagnit ayol yoxud erkaklarni esdan og‘dirish san’ati\nHalqdan chiqqan odam


Учувчисиз учиш қурилмаси\nу ёвузл ниятли кимсалар қўлида офат қуролига айланиши эҳтимолдан холи эмас\nАсримиз том маънода интеллектуал бойлик асрига айланди. Қисқа фурсатда техника ва технологиялар мислсиз даражада ривожланди. Кундалик ҳаётимизга турли-туман транспорт ва алоқа воситалари, меҳнат ва ўқув қуроллари, маиший асбоб-ускуналар ва кўнгилочар мослама-жиҳозлар кенг кириб келди. Албатта, улардан эҳтиёткорона ва ўринли фойдалансак, коримизга яраб, оғримизни енгил, узоғимизни яқин қилади.\nМасалан, муайян мақсадларга мўлжалланган, масофадан туриб бошқариладиган мўъжазгина учиш мосламаларини олайлик. Биз уларни эзгулик йўлида ишлатишимиз, зинҳор-базинҳор ғараз ниятларда қўлламаслигимиз керак. Акс ҳолда, оқибати яхшиликка олиб бормайди, одамлар бошига ортиқча ғам-ташвиш келтириб, эл-юрт осойишталигига путур етказади.\nҲукуматимиз худди шуларни назарда тутиб, қолаверса, мамлакат хавфсизлигини таъминлаш ва жамоат тартибини сақлаш мақсадида 2014 йил 26 ноябрда “Ўзбекистон Республикасининг ҳаво бўшлиғида учувчисиз учиш қурилмаларидан санкциясиз фойдаланишда огоҳлантириш чора-тадбирлари тўғрисида” қарор қабул қилди. Унга кўра, 2015 йил 1 январдан эътиборан мамлакатимизга учувчисиз учиш қурилмаларини (ТИФ ТН коди – 8802 20 000 0) олиб кириш, сотиш ва уларни истифода қилиш тақиқланди. Кўп ўтмай, Давлат божхона қўмитаси қарорига биноан, Йўловчи божхона декларациясини тўлдириш ва расмийлаштириш тартиби тўғрисидаги йўриқномага зарур ўзгартириш ҳамда қўшимчалар киритилди. Ушбу декларация бланкасининг “Эслатма” бўлимидаги юртимизга олиб кирилиши тақиқланган товарлар рўйхати эса “Учувчисиз учиш аппарати” деган янги банд билан бойитилди.\nБултур 31 августда Вазирлар Маҳкамаси томонидан соҳага доир яна бир муҳим ҳужжат – Ўзбекистон Республикасининг фуқаро ва давлат авиациясида учувчисиз учиш қурилмаларидан фойдаланиш тартиби тўғрисидаги низом тасдиқланди. Бу ҳужжатда айни турдаги ўйинчоқлар, авиамоделлар ва аппаратлар ўртасидаги фарқ аниқ-тиниқ таърифлаб берилди.\nБинобарин, эндиликда фуқароларнинг шахсий эҳтиёжларини қондириш учун фойдаланиладиган, вазни 250 граммдан ошмайдиган, ТИФ ТН 8802 20 000 0 кодига мос келмайдиган, парвозни автоном бошқариш ва навигация функцияларига, фото ва видеоускуналарга эга бўлмаган қурилма ҳаво кемасининг ўйинчоқ нусхаси саналади. Уни учириш учун рухсат талаб қилинмайди. Парвоз 50 метргача баландликда, аэродромлар ҳудудига 150 метрдан яқин бўлмаган масофада, одамларга хавф туғдирмайдиган жойда, қатъий назорат остида амалга оширилади.\nАвиамоделнинг вазни эса 250 граммдан оғир бўлади. У парвозни автоном бошқариш ва навигация функцияси, фото ва видеоускуналар билан жиҳозланмайди. Асосан ўқув ва спорт машғулотларини, маданий-маърифий тадбирларни ўтказиш, техник ижодкорликни ривожлантиришга мўлжаллаб ишлаб чиқарилади. Авиамоделни ҳаво кемалари парвоз қилиши учун ажратилган махсус ҳудудларда қонунчиликка мувофиқ учириш мумкин.\nЎйинчоқ ва авиамодель тавсифига тушмаган бошқа турдош воситалар учувчисиз учиш қурилмаси ҳисобланади. Уни учириш учун биринчи галда радиоэлектрон асбоблардан фойдаланишга ижозат олиш зарур. Чунки бу қурилма шундай воситалар билан жиҳозланган бўлади. Улардан фойдаланиш парвозлар хавфсизлигини назорат қилиш бўйича Давлат инспекцияси томонидан йўлга қўйилади. Мавриди келганда, эслатиш жоизки, бундай қурилмалар сирасига учувчисиз парвоз қиладиган, аниқроғи, масофадан туриб бошқариладиган самолёт ва вертолёт сингари болалар ўйинчоқлари ҳам киритилган. Қолаверса, бизнинг диёримизга кўтариб юришга ўнғай лазерли нур тарқатгичларни олиб кириш ҳам ман этилган.\nТабиийки, жорий тартиб-қоидаларга риоя қилмаганлар қонуний жавобгарликка тортиладилар. Агар таркибида жиноят аломатлари бўлмаса, бу қилмиш Маъмурий жавобгарлик тўғрисидаги кодекснинг 22719 ва 22722-моддалари билан малакаланади. Уни содир этишда айбдор деб топилган фуқароларга, ашёвий далил деб баҳоланган товарлар мусодара қилиниб, энг кам иш ҳақининг беш бараваридан ўн бараваригача, мансабдор шахсларга етти бараваридан ўн беш бараваригача миқдорда жарима солинади. Худди шундай ҳуқуқбузарлик маъмурий жазо чораси қўлланилганидан кейин бир йил давомида такроран содир этилса, фуқароларга товарлар мусодара этилиб, энг кам иш ҳақининг ўн бараваридан ўн беш бараваригача, мансабдор шахсларга ўн беш бараваридан ўттиз бараваригача миқдорда жарима қўллашга сабаб бўлади. Борди-ю, учиш қурилмасининг қиймати жуда кўп миқдорни ташкил этса ёки ўша қилмиш кўп миқдорда шундай ҳаракат учун маъмурий жазо қўлланилганидан кейин содир этилган бўлса, Жиноят кодексининг 182-моддаси иккинчи қисмига кўра, энг кам ойлик иш ҳақининг уч юз бараваридан олти юз бараваригача миқдорда жарима ёки уч йилгача ахлоқ тузатиш ишлари ёхуд беш йилдан саккиз йилгача озодликдан маҳрум қилиш билан жазоланади.\nШунга қарамай, баъзи кишилар мазкур қурилма ва жиҳозларни хуфиёна олиб киришга уринмоқдалар. Масалан, бурноғи йил кўкламда қашқадарёлик божхоначилар “Қарши” халқаро аэропортида Москва сафаридан қайтган Роҳила Ўрмонова (мақоладаги барча исм-шарифлар ўзгартирилган)га қарашли юкларни кўздан кечиришганида, уларнинг орасига республикамизга олиб кирилиши тақиқланган учувчисиз учиш аппарати жойлаштириб қўйилганининг, бу хусусда божхона баённомасида қайд этилмаганининг гувоҳи бўлишганди. Мазкур ҳолат юзасидан қўзғатилган ишни атрофлича кўриб чиққан суд қонунбузарга нисбатан жарима жазоси тайинлаган, ашёвий далил сифатида вақтинча сақловга олинган ZYMA X5C русумидаги қурилма белгиланган тартибда йўқ қилинганди.\nАфсуски, бундай нохушликлар бошқа жойларда ҳам учраб турибди. Айтайлик, Қорақалпоғистон Республикаси божхона бошқармаси ходимлари бултур ҳуқуқни муҳофаза қилувчи турли идоралар вакиллари билан ҳамкорликда шу турдаги 9 та қонунбузарликни аниқлаб, жами қиймати қарийб 4,5 миллион сўмлик қурилмалар ушлаб қолинишига ҳисса қўшгандилар. Яқинда “Даут ата” чегара-божхона постида шовотлик Амир Жўраевни битта шунақа қурилмани яширинча олиб кираётганида тўхтатдилар. Бухоролик Ш.Халиловни эса йўловчи божхона декларациясида ҳамда божхона ходимларининг оғзаки суриштирувлари пайтида маълум қилмасдан иккита учувчисиз учиш қурилмасини, 29 та Laser Led Pen номли лазерли нур тарқатгич ручкани олиб ўтаётганида йўлини тўсдилар. “Бейнеў – Нукус” йўналиши бўйича қатновчи поездни божхона кўригидан ўтказаётиб, йўловчи Раҳмон Дадахоновнинг юклари орасида учувчисиз бошқариладиган замонавий қурилма мавжудлигини фош қилдилар.\nҲозир аниқланган ҳолатлар юзасидан божхона текширувлари ва суриштирув ишлари давом эттирилмоқда.


Ўшанда бошқа йўлни тутсам ҳозир нима бўларди? Машҳур шахслар ҳам бундан мустасно эмас ва уларнинг ҳаётида ҳам «бошланғич нуқталар» мавжуд.\nАҚШнинг собиқ президенти сиёсатчи сифатида умид бағишлашни кеч бошлаган. Бир вақтлар унинг омон қолиш учун музқаймоқ сотишига тўғри келган. Агар Обаманинг иши шу йўналишда ривожланганида, ҳозирда у музқаймоқ машинасининг эгаси бўлиши мумкин эди. Ёки ҳаттоки, тўлақонли кафенинг эгаси....\n2017-08-29 17:53:00 1438 0 Манба: adme.ru


АҚШ президенти Дональд Трамп ўз қўриқлаш хизмати ходимлари илтимоси билан матбуот анжуманни тўхтатди ва анжуман ўтган зални улар билан бирга тарк этди. Кейинроқ аниқланишича, бунга Оқ уй олдида юз берган отишма сабаб бўлган.\nТрамп журналистларга АҚШнинг иқтисодий муваффақиятлари ҳақида сўзлаётганда, махсус хизмат ходимларидан бири унинг ёнига келиб, ниманидир тушунтира бошлаган. Президент ундан нима гаплигини сўраган ва қисқача тушунтириш олгач, ҳеч нарса демай, матбуот анжуман ўтган зални тарк этган.\nАҚШ президенти ортидан унинг маъмурияти ходимлари чиқиб кетишган.\nБироқ бир неча дақиқа ўтгач Трамп залга қайтган ва Оқ уй яқинида отишма юз бергани, ҳуқуқ-тартибот идоралари ходимлари гумонланувчига ўқ узиб, уни яралашганини маълум қилган. АҚШ президентининг айтишича, бошқа ҳеч ким жабрланмаган.\nТрамп гумонланувчи унга нисбатан бирор ғараз ниятда бўлганидан бехабар эканини айтган. “Эҳтимол, бу ҳодиса менга умуман алоқаси бўлмаган”, деб айтган Трамп ҳамда “дунё ҳар доим хавфли жой бўлгани” ва бу воқеада бирор ғаритабиий нарса йўқлигини қўшимча қилган.\nТрамп отишма вақтида журналистлар аввал тахмин қилганидек бункерга эмас, Овал хонага олиб кетилган.\nМахфий хизмат отишма юз берганини тасдиқлаган. Таъкидланишича, отишмада махфий хизмат зобити иштирок этган. Қолган тафсилотлар кейинроқ маълум қилиниши таъкидлаб ўтилган.\nCNBC телеканали маълумотларига кўра, яраланган эркак ҳушсиз ҳолатда Жорж Вашингтон университети шифохонасига етказилган. У кўкрак қисмидан жароҳат олган.


КХШТнинг янги таклифи ҳам қоғозда қолади...ми?\nКоллектив хавфсизлик шартномаси ташкилоти (КХШТ) экспертлари тузилмага аъзо давлатларда ягона виза тартиби ва меҳнат муҳожирлиги ҳудудини тузиш таклифини ўртага ташлади.\nКХШТ бош котиби ўринбосари Тўхтасин Бузубоевнинг таъкидлашича, аъзо давлатлар ҳудудларига фуқаролар эркин қатнови ҳамда улар ўртасидаги товар ва пул алмашинувини таъминламай туриб, ташкилотга аъзо давлатлар хавфсиз тараққиётини таъминлаш мумкин эмас. Ташкилотга аъзо давлатларнинг иқтисодий ва сиёсий ҳамкорлиги уларнинг бирлашувига ва таҳдид солувчи ташқи кучлар хавф-хатарларига қарши туришига кўмаклашади.\nТожикистонлик таҳлилчилар ҳам КХШТ экспертлари таклифини ижобий баҳоламоқда ва бу таклифнинг амалга ошишидан, энг аввало, Тожикистон манфаатдор эканини айтмоқда.\n“Агар бу таклиф амалга оширилса, ташкилотга аъзо давлатлар билан бир қаторда Тожикистон иқтисодиётининг мисли кўрилмаган даражада ўсишига ишонаман. Албатта, бу биргина Тожикистон эмас, балки қўшни Ўзбекистон учун ҳам фойдадан холи эмас. Бироқ қайд этиш жоизки, КХШТ томонидан ўртага ташланган кўпгина таклифлар қоғозда қолмоқда. Бунга аъзо давлатларнинг тарқоқлиги ва давлат раҳбарларининг ўзаро келиша олмаслиги сабабдир”,- дейди мустақил таҳлилчи Маҳди Собир.\nАлбатта, тожик таҳлилчиси Ўзбекистон билан Тожикистон ўртасида анчадан буён ҳал этилмай келаётган виза тартибига доир муаммони назарда тутаётганини пайқаш қийин эмас.\nРоссиялик журналист Дмитрий Перцев МДҲнинг яқинда Москвада бўлиб норасмий саммити мавзуида ёзган таҳлилий мақоласида Ўзбекистон ва Тожикистон ўртасида виза тартиби бекор қилинмаётганига бир неча сабабларни кўрсатиб ўтган эди.\n“Ўзбекистон Евроосиё иқтисодий ҳамжамиятига аъзо бўлиб кирганидан сўнг расмий Тошкент виза тартибини бекор қилиши зарур эди. Ҳатто Ўзбекистон президенти Ислом Каримов ЕИҲга аъзо бўлишдан мақсад ҳам шу эканини таъкидлаганди. Аммо бу мақсад амалда рўёбга ошмади. Чунки ички низолардан сўнг Тожикистон Ўзбекистон исломий ҳаракати, ҳизбчилар ҳамда бошқа диний экстремистик гуруҳлар ўзини эркин ҳис этадиган маконга айланган. Агар чегарадан визасиз ўтишга рухсат берилса, Тожикистон диний экстремистларни экспорт қилувчи мамлакатга айланиши мумкин. Иккинчидан, тожикларда ўзбеклашиш иштиёқи кучли эканини унутмаслик лозим. Виза тартиби жорий этилгунга қадар юзлаб тожиклар Ўзбекистон ҳудудида жойлашиб олишга улгурди. Расмий Тошкент эса уларнинг Самарқанд ва Бухорога оқимидан манфаатдор эмас. Учинчидан эса Тожикистон яширин иқтисодиётининг катта қисмини наркотик моддалар тушуми ташкил этади. Бу мамлакат анчадан буён Ўзбекистон, Қозоғистон, Россия ва Ғарбий Европага қорадори ташиш учун транзит давлатга айлангани ҳеч кимга сир эмас. Шу нуқтаи назардан, Каримов ҳам, ундан кейин келадиган ҳукмдор ҳам тожиклар билан визасиз борди-келдига рози бўлиши қийин. Шунинг учун Имомали Раҳмон ўз муаммоси билан якама-якка қолишга мажбур”,- деб ёзади Дмитрий Перцев.


Нотиқлар нутқида кўкнинг саси бор » MUZAFFAR.UZ\nНотиқлар нутқида кўкнинг саси бор\nВоиз Раҳимбой Жуманиёзов 60 ёшда!\nНотиқлар минглар ва миллион кишилар сафида ибрат манзилларини кўзлаб бораётган ягона иқтидор соҳибларидир.\nНотиқлар нутқи инсон руҳига қаттиқ таъсир этиш қудратига эгадир. Уларнинг воизлик санъати марказида Аллоҳ яратган ўн саккиз минг оламни севиш, бу ёруғ оламдаги ҳар бир сонияни қадрлаш, инсонни улуғлаш, унинг барча орзу-умидлари, камолотнинг юксак чўққиларига интилишларига қанот бахшида этиш барқ уриб туради.\nВоизларнинг ҳар бир сўзи одамлар кўксини яхшилик нурлари билан ёритувчи шамчироқ, уларни ватан ва миллат равнақи йўлида бирлаштирувчи, жамул-жам этувчи олтин занжирдир.\nҚадимий битикларда, авлиё ва ҳукамолар ҳақидаги муқаддас китобларда, қобусномаларда, астралогиянинг таъбиршунослик илми каби китобларда ёзилишича каломуллоҳ қироатларида, воизлик санъати намоёндалари нутқида кўкнинг саси бор.\nАждодларимиз Аллоҳ сўзи бўлган “Қуръони Карим”нинг ботиний ва зоҳирий сир-асрорларини сидқидилдан ўрганиб, юракларига жо этганлар.\nШарқ адабиёти ва тарихи саҳифаларини варақлар эканмиз, икки мамлакат ўртасидаги қонли-қиронли жангларни тўхтатган донишманд, шайхуш-шуюх ислом дини пешволарининг муборак номларини ўқиб, фахр ва ифтихор нурларига тўламиз.\nҚадимий Хоразмшоҳлар давлати саройида шундай жаҳонгашта шайхул-машойих элчилар бўлганки, уларнинг нутқида Аллоҳ сўзи, пайғамбар ҳадисларининг ботиний кучи шиддатли бўлган. Улар бир-бирларига қилич кўтариб, қонли савашга тайёрланиб, кўзлари қонга тўлиб турган икки қўшин лашкарбошилари олдида нутқ сўзлаганда осмону фалакда гулдирмомо гулдираб, чақмоқ чаққан. Натижада ҳар икки томоннинг жоҳил саркардалари қўлларидаги қиличларини мўътабар шайх элчи боболаримиз пойига ташлаб, таъзим бажо келтирганлар.\nШуни айтиш керакки, мустабид шўролар даврида халқ орасидан етишиб чиққан воизларнинг ёрқин иқтидорини коммунистик ҳукмрон мафкура раҳбарлари Сталин даври, совет тузумини кўкларга кўтариб мақташга сафарбар этганлар.\nЎзбекистонимиз мустақилликка эришгач, камолотли ёшлар орасидан ниҳоятда нафис фикрловчи шоир ва журналистлар, диктор ва сухандонлар, сиёсий арбоблар даражасига етган нотиқлар авлоди қад кўтарди.\nВоизлар табиатида ҳар бир сўзга ошуфталик, ҳар бир ҳарф жаранггига мафтункорлик ва муштоқлиқ асосий ўринни эгаллайди.\nТаниқли ёзувчи Раҳимбой Жуманиёзов жисми-жонига оламиёна ўзбек тили бойликлари, сўз забаржадлиги, илоҳий сас жо этилган нотиқ, ширин забон сухандон, меҳрибон мураббийлардан биридир.\nРаҳимбой Жуманиёзов 1960 йил 1-июльда Хоразмнинг Қўшкўпир тумани Хосиён қишлоғида туғилди. Ўрта мактабни, Тошкент Давлат дорилфунуни ўзбек филологияси факультетини имтиёзли тамомлади. Бўлғуси ёзувчи, нотиқ Раҳимбой Жуманиёзов эски ўзбек ёзуви, араб ва форс тилларини, уларнинг луғавий заҳирасини сидқидилдан ўрганди. Устозлари ўзбек мумтоз адабиёти алломалари бўлган Ғулом Каримов, Субитой Долимов, Алибек Рустамовлардан араб алифбоси сир-асрорларини билишга интилди. Университетни тугатгач, Ўзбекистон фанлар академиясининг Алишер Навоий номидаги Адабиёт институти Фольклор бўлимида илмий ходим бўлиб ишлади, диссертация ёқлади, фанлар академияси мукофотининг лауреати бўлди. Энг муҳими, воизлик санъати назариясини мукаммал эгаллашга бел боғлади.\nБиз сиз азиз китобхонларга Раҳимбой Жуманиёзов ижод этган китоблар рўйхатини ҳавола этамиз:\n1. “Халқ даҳосининг кўзгуси”\n2. “Эски ўзбек ёзуви”\n3. “Алифбо сабоқлари”\n4.”Халқ ижоди-ҳақ ижод”\n5 “Тошкентдан гапирамиз”\n6. “Ҳарфлар тилга кирганда”\n7. “Сиз нотиқ бўлмоқчимисиз?”\nШуни айтиш керакки, Раҳимбой Жуманиёзов юзга яқин илмий мақолаларни Ресбуликамиз газета ва журналларида чоп эттирган.\nҚадимда ўзбек давлат тили бўлган, аждодларимиз ёзуви бўлмиш эски ўзбек тили қоидаларини ўрганиш учун бир мингга яқин қўлёзма китобларни варақлаб чиқди ва ўрганди. Натижада, араб алифбосидаги ўттиз икки ҳарфнинг жарангги, талаффуз этилиш қоидаларини юрагига жо этди.\nРаҳимбой Жуманиёзов эски ўзбек тилидаги ўттиз икки ҳарфнинг ҳар бирига гавҳар, тилла садафдек қаради. Уларни марварид шодаларига терди. Ҳар бир ҳарфнинг жаранггига қулоқ тутар экан, уни араб имлосининг кўфий хати, гуллик кўфий хати, насх хати, сулс хати, таълиқ хати, райҳоний хати, девони жалий хати, риқоъ хати, настаълиқ хати, шикаста хатида чиройли ва бехато ёзишни эгаллади. У ўз китобларини ёш араб имлоси ихлосмандларига мўлжаллаб ёзар экан, ўша ўттиз икки ҳарфнинг жарангги ва хусусиятларини шеърий назмда иншо этди.\nЭски ўзбек тили ҳарфларидан биринчиси бўлган “алиф” ҳарфи ҳақида шеърий сатрлар билан шундай деб таърифлади:\n“Алиф” не нейдур?\n“Алиф” дерлар менинг қутлуғ отимни,\nСизга бир-бир баён айлай зотимни.\nМенинг асли табиатим қизиқдир,\nНодон: “калтак”, -дейди, содда: “чизиқ”, -дер.\nАлифбонинг боши, мисли маёқман,\nЗулмат ичра зиё, равшан чироқман.\nАйтадурлар: “Алиф” шамга ўхшайди,\nҲам навниҳол, ҳам қаламга ўхшайди.\nБилмаганлар бошин ишқалаб юради,\nЖоҳилликда кўнгил ғашлаб юради.\n“Менга” Алиф “керакмас”- дер, нодон эр,\nОқил одам билмоқликнинг ғамин ер.\n“Аллоҳ” номи менинг билан бошланур,\nАнглаганлар руҳлари қуёшланур.\nХату савод, илму таълим рамзиман,\nДағи инсон қоматига мангзиман.\n“Ота-она, “ака-ука” да борман,\n“Одобли”, “аълочи” “бола” га ёрман.\n“Инсоф”, “иймон”, “эътиқод” да барқарор,\nБуларга ёт нокаслардан мен безор.\nАбжад рақам бошланади мен билан,\nҚамарий ҳам бошланади мен билан.\nРаҳимбой Жуманиёзов ҳар бир ҳарф таърифига тўхталар экан, Алишер Навоий бобомизнинг араб алифбосидаги ҳар бир ҳарфга берган таъриф ва тавсифини севиб ўрганди.\nЭнди муаллифнинг “Жим” ҳарфига берган таърифини эътиборингизга ҳавола этамиз.\n“Жим” не дейдур?\nИсмим “Жим” атабдур қай бир мунажжим,\nТаърифим айтайин, қулоқ солинг жим.\nМени ўхшатмишлар гўё гажакка,\nЗарурман “жон”, “жасад”, хуллас, керакка,\n“Жононнинг жамоли”ҳам мен биландур,\nДона қаро холи ҳам ҳам мен биландур.\nИккинчи таянч белгининг бошиман,\nМаҳбубанинг мисли зулфу қошиман.\nТўртта эгизакнинг каттаси эрдим,\nЎз ҳақимда дағи шуларни дердим.\nҲарфлар билан келсам жаҳондор кучман,\nАлифбода олти, Абжадда учман.\nИкки қўллик эрурман ҳамда тўрт шакл,\nСўрасангиз насабим асли муттасил.\nИкки шаклим турар ҳар икки ёнда,\nСатр чизиғидан пастки томонда.\nБири яккаш, бири сўз охиринда.\nАълочи ўқувчи сақлар ёдинда.\nОй ҳарфларнинг орасинда маконим,\nГўзаллик бобинда кенгдур имконим.\n“Жонпарвар”, “жилва”ю “жоду”, “жаннат” ҳам,\nМенда мужассамдур ҳатто “Жоми Жам”\nҚуршаб олган пайти ўнгу сўлимни,\nҲарфларга берурман икки қўлимни.\nҚалам ҳаракатин билмоқчидурсиз,\nУнда бирдам менга қулоқ солурсиз.\nОлдин ёзадурсиз, ўзак қисмимни,\nСўнгра боғлайдурсиз этак қисмимни.\nЭтак қисм форсий тилда домана,\nКулиб боқсин доим сизга замона.\nШуйтиб сўз ҳам адоғига етибдур,\nНавбат эса қардош “Чим” га ўтибдур.\nАфсуски, мақоламиз қаҳрамонининг араб алифбосидаги барча ҳарфлар ва ҳаракатларга берган таъриф, тавсифи ҳақида батафсил тўхталиш имкониятига эга эмасмиз. Шуни айтиш керакки, Раҳимбой Жуманиёзов “Эски ўзбек ёзуви” китобини ёзганида (1989-йил) ҳали ўттиз ёшга ҳам кирмаган эди.\nУ ўзбек халқининг минг йиллар давомида яратган илмий –маданий мероси араб ёзувида битилган китобларда жамланганини тушуниб етди. Аждодларимиз ёзиб кетган бу қўлёзма китобларни ўрганиш учун эса эски ўзбек ёзувини билиш лозим эди. Шу боисдан “Эски ўзбек ёзуви” китоби устида ишлади. Шуни қувонч билан таъкидлаш керакки, Раҳимбой Жуманиёзов ушбу китоб асосида “Ойнаи жаҳон” орқали туркум кўрсатувлар, “педагогик соатлар” беришга шайланди. Ҳанузгача эски ўзбек ёзувидан ўттиз олтинчи дарсини эфир орқали ёшларга ҳикоя этган Раҳимбой Жуманиёзовнинг ўқув кўрсатувларини телетомошабинлар катта мамнуният билан эслайдилар.\nМақоламиз қаҳрамонининг нотиқлик илмига меҳр қўйган, ёшлар орасида шов-шувга эга бўлган китобларидан бири “Тошкентдан гапирамиз” битигидир. Дикторлик ва сухандонлик илмига меҳр қўйган йигит-қизлар, қироат қироли бўлган Ўзбекистон халқ артисти, машҳур нотиқ Қодир Мақсумов ҳақидаги бу асарни китоб расталаридан дарҳол сотиб\nМуаллифнинг устози ҳақида ёзган: “Ажойиб овозингизни радио орқали, ўзингизни эса “зангори экран”да кўрганман ва эшитганман. Сиз ниҳоятда ажойиб нотиқсиз. Қоғоздаги сатрлар сизнинг овозингиздан жон топиб, қайтадан дунёга келади. Ҳақиқатан ҳам тирилади. Унда шоир ҳиссиёти, орзу-умидлари жўш уради. Сиз эса ҳар бир чиқишингизда уни шеърият мухлисларининг қон-қонига сингдириб юборасиз...Сиз ҳақиқатан ҳам ўзбек Левитанисиз” каби жумлаларини ўқиб ҳайратланамиз. Ҳақиқатан ҳам Раҳимбой Жуманиёзов Қодир Мақсумовнинг фаолияти мисолида сухандонлик санъати, унинг тарихий илдизлари, назарий ва амалий масалаларига тўғри баҳо берган.\nНотиқлик илми, нотиқнинг нутқи, унинг тафаккур қанотларидаги парвози, таълим-тарбия, муомала ва мулоқотнинг калити эканлиги ҳақида китоблар ёзишни ўз олдига мақсад қилиб қўйди. Натижада 2019-йилда “Сиз нотиқ бўлмоқчимисиз” деган китобни ўз шинавандаларига тақдим этди. Ўша китоб саҳифаларидаги “Нутқ ва нотиқлик ҳақида муаллифнинг айрим қайдлари” хусусидаги ноёб фикрларини баён этиб ўтамиз:\nБарча соҳаларнинг, тадбиркорлик ва муваффақиятларнинг гарови, тараққиётнинг, таълим-тарбиянинг алифбоси, бу – нотиқликдир.\nЎзи ёқимли, сўзи юқумли бўлмаган нотиқни таълим-тарбиянинг таъсирчанлигига тааллуқли талабларнинг тарафдори деб бўлмайди.\nШеърнинг озиғи, шоирнинг ёзиғи ҳам сўз, нутқ билан, лекин у шунчаки сўз эмас, танланган, топилган сўздир, маъно дурлари терилган тизимдир.\nНотиқ нутқи мантиқдан йироқ, билингки, у – буғдойсиз бошоқ.\nНотиқликни, даставвал, соҳа деб билдим, кейин фан деб тушундим, сўнгра касб-ҳунар деб фаҳмладим, санъат деб идрок этдим, эндиликда тақдир деб англадим.\nТингловчи ва томошабиннинг чеҳраси нотиқнинг чегараси бўлиши лозим.\nҲайрати ошмаган, ғайрати тошмаган нотиқнинг сўзи эҳтиросли, ўзи эътиборли бўлмайди.\nҲаёли нотиқ ҳаяжонланади.\nЯхши нутқ яхши фикрдан туғилади, чин фикр эса соф қалбдан яралади.\nТил – ўқдон, сўз –ўқ, нутқ эса камондир.\nМашҳур ёзувчи ва нотиқ Раҳимбой Жуманиёзовнинг барча китоблари, илмий мақолалари, нотиқлик санъати ҳақидаги ноёб фикрлари ширинзабон сухандонлик, воизлик санъатига меҳр қўйиб изланаётган йигит ва қизлар учун ибрат манзилидир. Айнан нотиқлик санъати ишқибозларига таълим ва тарбия бериш учун у яқинда “Нотиқлик санъати академияси” муассасасини ташкил этди.\nЯнги Ўзбекистон болалари ва ёшларининг жаҳон ёшлари орасидаги ўрни ва истиқболини ўйлаб, кеча-кундуз ижод қилаётган устоз Раҳимбой Жуманиёзов қутлуғ 60 ёшини нишонламоқда.\nБиз камтарин инсон, маълумотли, маданиятли, камолот чўққиларига етиб келган алломани чин юракдан муборакбод этамиз.\nУнга ҳамиша: “Устоз! Тилингиз доимо – ўқдон, сўзингиз – ўқ, нутқингиз эса камондай учқур ва ўткир бўлаверсин”, деб қоламиз.\nЭҳтиром ила - Анбара Отамуродова, Мадина Бегалиева.\nЧоп этилган: 30-06-2020, 13:41\nЧоп этилган: 1-05-2020, 07:05\nНью-Йоркдаги Метрополитен музейи очилган кун\nЧоп этилган: 20-02-2020, 16:33\nМақол ва маталларнинг инсон ҳаётидаги ўрни\nЧоп этилган: 19-02-2020, 20:25\nЧоп этилган: 21-01-2020, 03:36


O‘zLiDeP «Халқлар дўстлиги» майдонида янги шаклдаги тарғибот тадбири ўтказди (фото)\nO‘zLiDeP «Халқлар дўстлиги» майдонида янги шаклдаги...\n27.09.2019 14:41 0 1718\nФото: Ўзбекистон Либерал-демократик партияси\nЎзбекистон муҳим сиёсий жараён — Олий Мажлис Қонунчилик палатаси ва маҳаллий кенгашлар сайлови арафасида турибди.\nЎзбекистон Либерал-демократик партияси ҳам сайловолди жараёнларида янгича ғоя, янгича қарашлар билан фаол иштирок этмоқда.\n26 сентябрь куни O‘zLiDeP Сиёсий Кенгаши Ижроия қўмитаси томонидан пойтахтимиздаги «Халқлар дўстлиги» саройи олдидаги майдонда «Янги Ўзбекистонни биргаликда қурамиз!» шиори остида янги шаклдаги тарғибот тадбири ўтказилди.\nТадбирдан кўзланган мақсад – турли акциялар ва таниқли санъаткорларни жалб қилган ҳолда O‘zLiDeP ғоя ва мақсадларини аҳоли онгига сингдириш, аҳолининг бўш вақтини мазмунли ўтказишдан иборат бўлди.\nТадбирни O‘zLiDeP Сиёсий Кенгаши Ижроия қўмитаси раиси А.Хаитов кириш сўзи билан очиб, жорий йилги сайловлар бутунлай янгича муҳитда, янгича ҳуқуқий шароитда ўтишини айтиб, бу сиёсий жараёнга Ўзбекистон Либерал-демократик партияси ҳам жиддий тайёргарлик кўраётганини таъкидлади. Партиянинг янги Сайловолди дастурида белгиланаётган асосий ғоя ва вазифалар ҳақида иштирокчиларга қисқача маълумот берди.\n«Бўлажак сайловлар мамлакатимиз тарихида илк бор Сайлов кодекси асосида ўтказилади. Бу эса сайловнинг қонунийлик, шаффофлик, очиқлик шароитида ўтишининг яна бир ёрқин ифодасидир.Шу боис сайловлар олдидан партиямизнинг сайловолди дастури, сиёсий платформасини ишлаб чиқдик, янги-янги ғояларни ўртага ташладик. Бу галги сайловда партиямиз «Давлат ҳам, ислоҳотлар ҳам аввало инсонга хизмат қилиш керак», деган ғоя билан ўртага чиқаяпти. Дастурни эса кабинетда ўтириб эмас, партия фаоллари, оддий одамлар билан бамаслаҳат ёзишга эътибор қаратдик. Энди қайси партиянинг дастури халққа манзур бўлса, ўша партиянинг қўли баланд келиши муқаррар»,– дейди А.Хаитов.\n«Янги Ўзбекистонни биргаликда қурамиз!» шиори остидаги тарғибот тадбири ҳар қандай расмиятчиликдан ҳоли тарзда очиқ майдонда ўтказилди. Зеро, партия сайловолди тарғибот тадбирларини зерикарли, бир томонлама маъруза шаклида ташкил этиш амалиётидан воз кечиб, эркин мулоқот тарзида ўтказилмоқда, дейилади матбуот хизмати хабарида.\nТарғибот тадбирида миллатимиз фахри ва ғурури, ЎзЛиДеП фаоллари, таниқли тадбиркор Мурод Назаров, бокс бўйича жаҳон чемпиони Шахрам Ғиёсовлар сўзга чиқди. Эстрада юлдузлари иштирокида концерт ҳам ташкил этилди.\nЎзбекистон Либерал-демократик партияси бу каби янгича тарғибот тадбирларини нафақат пойтахтимизда, балки мамлакатимизнинг барча ҳудудларида ҳам ўтказади.\nСиёсат 06/02, 02:40\nO‘zLiDeP фракцияси раҳбари А.Хаитов халқ ичида юриб сайловчилар билан мулоқот қилди\nСиёсат 20/01, 10:12


Жалолободда қирғиз ва тожик ёшлари муштлашди\n"Қилим шами" нодавлат ташкилоти раҳбари, ҳуқуқ ҳимоячиси Азиза Абдурасулова қирғиз расмийларини мамлакатнинг турли жойларида содир бўлаётган кичик этник низоларга ҳам бефарқ бўлмасликка чақиради.\nҚирғизистон жанубидаги Олабуқа туманида уч ҳафта муқаддам қирғиз ва тожик ёшлари ўртасида муштлашув бўлганини 6 декабр куни бишкеклик ҳуқуқ ҳимоячилари жамоатчиликка ошкор этдилар.\nЖалолобод вилояти Олабуқа туманидаги Баймак қишлоғида асосан қирғиз ва тожик миллатига мансуб аҳоли истиқомат қилар экан. Бишкеклик ҳуқуқ ҳимоячилари кеча ёйинлаган маълумотда айтилишича, 17 ноябр куни мазкур қишлоқда яшовчи тожик миллатига мансуб Комил Содиқов ўғил уйлантириб, ҳамқишлоқларига ош берган.\nАйрим ахборот агентликларининг ёзишича, никоҳ базми пайтида қирғиз миллатига мансуб ёшлар тўйда қирғизча ашула айтилмаётганини баҳона қилиб, жанжал кўтаришган.\nОлабуқадаги “Эдита шанс” нодавлат ташкилоти раҳбари Елена Иванованинг айтишича, тўйда жанжал чиқарган қирғизлар озчиликни ташкил этгани учун улар тожиклардан калтак ейишган.\n- Бундан ғазабланган қирғиз миллатига мансуб ёшлар қишлоқдаги бошқа йигитларни чақириб келиб, машиналарнинг ойналарини синдиришган, тўй дастурхонини ағдар-тўнтар қилишган, - деди Елена Иванова.\nШунингдек, айрим интернет сайтларида қирғиз ёшлари келинни масхаралаб ҳақорат қилганликларини ҳам ёзишган.\nАммо Олабуқа туман милицияси бошлиғи Асилбек Бийчиев интернет сайтларида қирғиз ёшлари айбланган маълумотларни туҳмат деб ҳисоблайди.\n- Бу тўйларда тез-тез бўлиб турадиган оддий муштлашув. Икки миллатга мансуб икки бола: “Сен қирғизча ашула қўясан, мен ўзбекча ашула қўяман” қабилида тортишиб, муштлашиб кетишган. Интернетда айтилган маълумотларнинг ҳаммаси ёлғон. Бу воқеа юзасидан жиноят иши очганмиз. Аммо жабрланганлар айбланаётганларга даъволари йўқлигини билдиришган. Шунинг учун жиноят иши ёпилиши мумкин, - деди Асилбек Бийчиев.\nҚизиғи шундаки, милиция томонидан мазкур воқеада айбланиб Зафар Халилов ва Ғайбулло Содиқов деган икки тожик йигити қўлга олинган. Жанжал бошланишига айбдорлиги айтилаётган қирғиз ёшлари Шайирбек Парпиев ва Булутбек Парпиев жабрланувчи сифатида кўрилмоқда.\nБишкеклик ҳуқуқ ҳимоячиси Азиза Абдурасулова бу каби ҳолатлар миллатлараро низоларнинг келиб чиқишига туртки бўлишини айтади:\n- “Бу иш юзасидан ҳамма ярашди, тинч йўл билан муаммо ҳал этилди” деб хотиржам бўлмаслигимиз керак. Негаки кичкина учқун бор жойда аланга бўлмайди, деб ҳеч ким кафолат бера олмайди. Шунинг учун аҳоли орасида профилактика ишларини олиб бориш лозим, - деди Азиза Абдурасулова.\nЎтган йили Ўш шаҳрида қирғиз ва ўзбек ёшлари ўртасидаги кичик-кичик низолар авжига чиқиб, 10 июн куни аланга олган ва Ўш қирғини бошланиб кетган эди. Бу қирғинда, расмий маълумотларга кўра, 500 га яқин одам ҳалок бўлган.


18:36 19.08.2020 (Янгиланган 18:40 19.08.2020)\nРоссия қувур ётқизувчи кемаларига ҳарбий денгиз флоти ҳамроҳлиги хорижий кемалар томонидан душманлик ҳаракатларининг олдини олишга имкон берди.\nТОШКЕНТ, 19 авг - Sputnik. Россия Ҳарбий-денгиз флоти (ҲДФ) кемалари "Шимолий оқим-2" қурилишига жалб қилинган қувур ётқизувчи кемалари ўтишини таъминлаб, хорижий флотлар томонидан провокацияларни олдини олишга имкон яратди, деб хабар берди Россия хавфсизлик кенгаши котиби ўринбосари Михаил Попов РИА Новости-га.\nРФ ҲДФ кемалари бу йил баҳорида Владивостокдан Калининградга ўтган “Академик Черский” қувур ётқизувчиси ва “Остап Шеремет” ҳамда “Иван Осипенко” таъминот кемаларига ҳамроҳлик қилган. "Фортуна" қувур ётқизувчи кемаси Германияга июл ойида етиб келди.\n"Россия қувур ётқизувчиларининг юриши хавфсизлигини Россия ҲДФ кемалари таъминлади, айнан уларнинг ҳамроҳлиги хорижий флот кемалари томонидан душманлик ҳаракатларининг олдини олишга имкон берди. Бу жараён уларда катта қизиқиш уйғотди", - деди Попов.\nҲозирда "Академик Черский" қувур ётқизувчи кемаси 8 май куни етиб келган Германиянинг Мукран портида турипти. Аввал хабар қилинишича, қувур ётқизувчи Узоқ Шарқдаги Находка портидан Германияга Африка орқали узоқ йўлдан ҳаракатланган ва бутун сафар деярли уч ой давом этди. Сафар давомида у етиб бориш манзилини кўп маротаба ўзгартирди.\n"Шимолий оқим-2" лойиҳаси Россия соҳилидан Болтиқ денгизи орқали Германияга йиллик қуввати 55 миллиард кубометр бўлган газ қувури қурилишини кўзда тутади. Уни ҳиссадори ягона “Газпром” бўлган Nord Stream 2 AG амалга оширмоқда. Европалик ҳамкорлар - Royal Dutch Shell, OMV, Engie, Uniper ва Wintershall – умумий ҳисобда лойиҳани 50 фоизга, яъни ҳар бири 950 миллион еврогача молиялаштиради.\nУшбу лойиҳага ўз суюлтирилган газини Европада илгари сураётган АҚШ фаол қарши чиқмоқда. Декабр ойида АҚШ “Шимолий оқим-2”га қарши санкцияларни киритиб, компаниялардан қувурни ётқизишни дарҳол тўхтатишни талаб қилди. Швейцариянинг Allseas компанияси деярли дарҳол ишни тўхтатишини маълум қилди.\nИюл ойида Давлат департаменти CAATSA (Американинг душманларига санкциялар орқали қарши харакат қилиш) қонунига “Шимолий оқим-2” ва “Турк оқими”нининг иккинчи қувурини қўшган ҳолда, унинг доирасида ўз тавсияларни эълон қилди. Бу Россиянинг экспорт қувурлари билан боғлиқ инвестициялар ва бошқа фаолиятларни АҚШ санкциялари хавфи остига қўйди. Бундан ташқари, июл ойида АҚШ вакиллар палатаси ва Сенат лойиҳага қарши кенгайтирилган санкцияларни ўз ичига олган 2021 йилги мудофаа бюджети ўз вариантларини тасдиқладилар.